hotchpotch/miracl-hf-unified huggingface dataset:
แพ้ใจ
"แพ้ใจ" เป็นซิงเกิลของใหม่ เจริญปุระ ในปี พ.ศ. 2541 ในอัลบั้ม "Mai แผลงฤทธิ์" (2541) ประพันธ์เนื้อร้องโดย สีห์ ธาราสด (นิติพงษ์ ห่อนาค) แต่งทำนองโดย สุวัธชัย สุทธิรัตน์ และเรียบเรียงโดย โกมล บุญเพียรผล, BRUNO BRUGNANO
เพลง แพ้ใจ ออกจำหน่ายในวันที่ 19 พฤศจิกายน พ.ศ. 2541 ประสบความสำเร็จอย่างมาก ทำให้ได้คว้ารางวัลพระภิฆเนศทอง พระราชทาน ในปี พ.ศ. 2541 สาขาเพลงไทยสากลหญิงยอดเยี่ยม และเป็น 1 ในเพลงจากอัลบั้มที่โด่งดังจนเป็นเพลงประจำตัวและส่งให้ใหม่กลับมายืนในฐานะนักร้องหญิงแถวหน้าอีกครั้งในปี พ.ศ. 2541
ในปี พ.ศ. 2547 เพลงแพ้ใจถูกขับร้องใหม่โดย ลุลา ออกจำหน่ายในวันที่ 23 พฤศจิกายน พ.ศ. 2547 โดยเพลงนี้ถูกรวมในอัลบั้ม Replay 1-2
ในปี พ.ศ. 2554 เพลงแพ้ใจถูกขับร้องใหม่โดยวงโปเตโต้ เรียบเรียงใหม่โดย พิเชฐ ทรัพย์เจริญ ออกจำหน่ายในวันที่ 28 กรกฎาคม พ.ศ. 2554 โดยเป็นเพลงประกอบละครโทรทัศน์เรื่อง "คู่แค้นแสนรัก" ทางสถานีโทรทัศน์สีกองทัพบกช่อง 7ในปี พ.ศ. 2554 เพลงแพ้ใจถูกขับร้องใหม่โดยวงเคลียร์ เรียบเรียงใหม่โดย KLEAR, ดนัย ธงสินธุศักดิ์ ออกจำหน่ายในวันที่ 28 กรกฎาคม พ.ศ. 2554 โดยเป็นเพลงประกอบละครโทรทัศน์เรื่อง "คู่แค้นแสนรัก" ทางสถานีโทรทัศน์สีกองทัพบกช่อง 7
เหตุจลาจลย่างกุ้ง พ.ศ. 2473
เหตุจลาจลย่างกุ้ง เป็นความรุนแรงระหว่างเชื้อชาติระหว่างแรงงานชาวพม่าและอินเดีย เกิดเหตุขึ้นครั้งแรกเมื่อ 26 พฤษภาคม พ.ศ. 2473 แล้วจึงแพร่กระจายไปยังบริเวณที่มีชาวอินเดียอาศัยอยู่เป็นจำนวนมาก ทำให้มีผู้เสียชีวิตหลายร้อยคน และบาดเจ็บร่วมพันคน ต่อมา เกิดเหตุจลาจลในเรือนจำในวันที่ 24 มิถุนายน ระหว่าง เจ้าหน้าที่เรือนจำชาวอินเดียและผู้ต้องขังชาวพม่า และในเดือนธันวาคมปีเดียวกันนั้นก็เกิดกบฏสยาซาน
ในช่วงต้นเดือนพฤษภาคม พ.ศ. 2473 เป็นช่วงที่เกิดเศรษฐกิจถดถอยครั้งใหญ่ แรงงานอินเดียที่ท่าเรือนัดหยุดงานเพื่อขอขึ้นค่าแรง แรงงานชาวพม่าได้นัดหยุดงานด้วย ต่อมา ได้มีการตกลงเพิ่มค่าแรงให้ชาวอินเดีย แต่ไม่เพิ่มให้ชาวพม่า เมื่อเริ่มมาทำงาน ชาวอินเดียได้เยาะเย้ยชาวพม่า ทำให้เกิดความรุนแรงขึ้น โดยชาวพม่าได้รวมกลุ่มกันทำร้ายชาวอินเดียจนไม่กล้าออกจากบ้าน เมื่ออังกฤษระงับเหตุได้ มีผู้เสียชีวิตถึง 300- 500 คน ส่วนใหญ่เป็นชาวอินเดีย เหตุจลาจลในเรือนจำนั้น เจ้าหน้าที่ชาวอินเดียถูกปืนยิงเสียชีวิต ผู้ต้องขังเสียชีวิต 34 คน บาดเจ็บ 60 คน
รายชื่อนักแสดงหญิงไทย
ต่อไปนี้เป็นรายชื่อนักแสดงหญิงไทยที่มีตัวตนอยู่จริงในประเทศไทยทั้งหมดตั้งแต่อดีตจนถึงปัจจุบัน.
[[หมวดหมู่:นักแสดงหญิงชาวไทย|*]]
[[หมวดหมู่:ดัชนีรายชื่อชาวไทยแบ่งตามอาชีพ|นักแสดงไทย]]
[[หมวดหมู่:รายนามสตรีไทย]]
เรือนรับรองที่ประทับแหลมหางนาค
เรือนรับรองที่ประทับแหลมหางนาค เป็นเรือนรับรองที่ประทับในจังหวัดกระบี่ ในความดูแลของกองทัพเรือไทย ตั้งอยู่เชิงเขาหางนาค บ้านคลองม่วง ตำบลหนองทะเล อำเภอเมืองกระบี่ จังหวัดกระบี่
เรือนรับรองที่ประทับแหลมหางนาค เป็นเรือนรับรองที่สร้างขึ้นเพื่อเป็นที่ประทับของพระบาทสมเด็จพระเจ้าอยู่หัวและพระบรมวงศานุวงศ์รวมทั้งใช้เป็นที่รับรองพระราชอาคันตุกะได้ด้วย
เรือนรับรองเป็นอาคารคอนกรีตเกริมเหล็ก 4 ชั้นสอดแทรกอยู่ในแกมไม้ทึบขนานกับแนวระดับต่ำสูงของแหลมหางนาคหันหน้าไปทางทางทิศตระวันตกสู่ทัศนียภาพอีนมีเสน่ห์ของท้องฟ้ายามพระอาทิตย์อัสดง และทะเลอันดามัน อันประกอบด้วยหมู่เกาะน้อยใหญ่ที่ถูกจัดวางโดยธรรมชาติอย่างลงตัวรูปลักษณะของเรือนรับรองที่ประทับ ตั้งตระหง่านอยู่ในป่าเขียวชอุ่ม เห็นได้อย่างชัดเจนทางทะเลมีความสง่าภูมิฐานรูปแบงาน รายละเอียดทางสถาปัตยกรรมและส่วนตกแต่งต่าง ๆ ทั้งภายนอกและภายในของเรือนรับรองที่ประทับผสมผสาน ให้มีความสอดคล้อง และสร้างความรู้สึกถึงบรรยากาศในอดีต
พื้นที่ใช้สอยของเรือนรับรองทั้งหมดประมาณ4500ตารางเมตร แบ่งเป็นพื้นที่ชั้นที่ 1 ประมาณ 900 ตารางเมตร และเป็น พื้นที่ชั้น 2 ประมาณ 600 ตารางเมตรเศษ ส่วนที่เหลือเป็นพื้นที่ของชั้นใต้ดิน 1 และ 2 ประมาณ 3000 ตารางเมตร
พระตำหนักอุทยานแห่งชาติเขาใหญ่
พระตำหนักอุทยานแห่งชาติเขาใหญ่ เป็นพระตำหนักภายในอุทยานแห่งชาติเขาใหญ่ จังหวัดนครราชสีมา
พระตำหนักอุทยานแห่งชาติเขาใหญ่ เป็นพระตำหนักที่ทางอุทยานแห่งชาติสร้างถวายเพื่อเป็นที่ประทับของสมเด็จพระนางเจ้าสิริกิติ์ พระบรมราชินีนาถ เวลาที่พระองค์เสด็จมาทรงงาน ณ จังหวัดนครราชสีมาและจังหวัดใกล้เคียง โดยพระตำหนักแห่งนี้สามารถมองเห็นถนนธนรัชต์ที่อยู่ด้านล่างได้อย่างชัดเจน
พระตำหนักเป็นพระตำหนักแบบไม้ยูคาลิปตัส1ชั้น
ปัจจุบันพระตำหนักหลังนี้อยู่ในการดูแลของอุทยานแห่งชาติเขาใหญ่โดยพระตำหนักหลังนี้เปิดให้เข้าชมทุกวัน แต่จะต้องทำหนังสือขออนุญาตเสียก่อน
พระที่นั่งราชกิจวินิจฉัย
พระที่นั่งราชกิจวินิจฉัย พระที่นั่ง 1 ใน 4 ของท่าราชวรดิฐ ตั้งอยู่ที่ท่าราชวรดิฐ ถนนมหาราช พระบรมมหาราชวัง เขตพระนคร กรุงเทพมหานคร 10200 เป็นพระที่นั่งที่สร้างขึ้นในรัชกาลพระบาทสมเด็จพระจอมเกล้าเจ้าอยู่หัวรัชกาลที่4โดยสร้างทางทิศเหนือของพระที่นั่งทิพยสถานเทพสถิตแต่พื้นต่ำกว่า
ถึงรัชกาลพระบาทสมเด็จพระจุลจอมเกล้าเจ้าอยู่หัวรัชกาลที่ 5 พระที่นั่งองค์ต่างๆ ได้ชำรุดทรุดโทรมลงไปเป็นอันมากพระองค์จึงทรงให้รื้อลงเสียทั้งหมดเหลือไว้เพียงพระที่นั่งราชกิจวินิจฉัยองค์เดียวต่อมาพระที่นั่งองค์นี้จึงได้รับการบูรณะต่อมา
พระที่นั่งราชกิจวินิจฉัยองค์ปัจจุบันเป็นพระที่นั่งไม้แบบทรงจตุรมุขประดับช่อฟ้า ใบระกา หางหงส์ ปัจจุบันพระที่นั่งองค์นี้เปิดให้เข้าชมเพียงบางส่วนเท่านั้น และพระที่นั่งองค์นี้ยังเป็นที่เสด็จประทับในการเสด็จโดยกระบวนพยุหยาตราทางชลมารค
พระที่นั่งองค์นี้เป็นสถานที่ซึ่งประกอบพระราชพิธีรับมอบเรือพระที่นั่งนารายณ์ทรงสุบรรณรัชกาลที่ 9
วังทวีวัฒนา
วังทวีวัฒนา เป็นวังที่สร้างขึ้นเพื่อเป็นที่ประทับส่วนพระองค์ในสมเด็จพระเจ้าอยู่หัว มหาวชิราลงกรณ บดินทรเทพยวรางกูร ตั้งอยู่ที่ถนนพุทธมณฑล สาย 3 แขวงทวีวัฒนา เขตทวีวัฒนา กรุงเทพมหานคร
วังทวีวัฒนา เป็นวังที่ประทับของสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมารและพระเจ้าหลานเธอ พระองค์เจ้าทีปังกรรัศมีโชติ ตั้งอยู่ที่เขตทวีวัฒนา กรุงเทพมหานคร และเคยเป็นที่ประทับของพระเจ้าวรวงศ์เธอ พระองค์เจ้าศรีรัศมิ์ พระวรชายา(พระอิสริยยศในขณะนั้นของท่านผู้หญิงศรีรัศมิ์ สุวะดี) และยังเป็นที่ตั้งของกองงานในพระองค์และเป็นที่ตั้งของมูลนิธิสายใยรักแห่งครอบครัว วังทวีวัฒนาเป็นวังที่สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร สร้างขึ้นเพื่อเป็นที่พักผ่อนพระอิริยาบถ ทดลองปลูกพันธุ์ไม้ และพัฒนางานด้านการเกษตรต่างๆ
ปัจจุบันวังแห่งนี้สมเด็จพระเจ้าอยู่หัวมหาวชิราลงกรณ บดินทรเทพยวรางกูร ได้เสด็จพระราชดำเนินไปประทับอยู่เนืองๆ เมื่อครั้งเสด็จไปทรงประกอบพระราชกรณียกิจต่างๆในบริเวณนั้น
พระตำหนักเขื่อนห้วยหลวง
พระตำหนักเขื่อนห้วยหลวง เป็นพระตำหนักที่ประทับในเขื่อนห้วยหลวง อำเภอเมืองอุดรธานี จังหวัดอุดรธานี
พระตำหนักเขื่อนห้วยหลวง เป็นพระตำหนักที่สร้างขึ้นเพื่อเป็นที่ประทับของสมเด็จพระศรีนครินทราบรมราชชนนี เวลาที่พระองค์เสด็จมาทรงงาน ณ จังหวัดอุดรธานีและพื้นที่ใกล้เคียงซึ่งพระองค์เสด็จมาทรงประทับเกือบทุกปี นอกจากพระองค์แล้ว ยังเคยเป็นที่ประทับของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และ สมเด็จพระเทพรัตนราชสุดา สยามบรมราชกุมารี เวลาเสด็จมาทรงงานเช่นเดียวกัน
ปัจจุบันพระตำหนักหลังนี้อยู่ในการดูแลของเขื่อนห้วยหลวง โดยเปิดให้เข้าชมได้ทุกวัน แต่จะต้องขออนุญาตเจ้าหน้าที่ก่อนที่จะเข้าชม
พระตำหนักพิมานมาศ
พระตำหนักพิมานมาศ เป็นพระตำหนักที่ประทับของพระเจ้าหลานเธอ พระองค์เจ้าอทิตยาทรกิติคุณ ที่จังหวัดชลบุรี 
พระตำหนักพิมานมาศ เป็นพระตำหนักที่สร้างขึ้น ณ ริมหาด สนามบินอู่ตะเภา อำเภอสัตหีบ จังหวัดชลบุรี เพื่อเป็นที่ประทับของพระเจ้าหลานเธอ พระองค์เจ้าอทิตยาทรกิติคุณ เมื่อครั้งเสด็จนิวัตประเทศไทย เดิมเป็นพระตำหนักที่ประทับของสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี
พระตำหนักพิมานมาศ เป็นพระตำหนัก 2 ชั้น ทาสีขาว บริเวณรอบๆ พระตำหนักประดับประดาไปด้วยพันธุ์ไม้นานาพันธุ์
ปัจจุบัน พระตำหนักพิมานมาศเป็นพระตำหนักที่อยู่ในการดูแลของฐานทัพเรือสัตหีบ โดยพระเจ้าหลานเธอ พระองค์เจ้าอทิตยาทรกิติคุณ พระองค์จะเสด็จมาประทับบ้าง เป็นครั้งคราว
รวมถึงสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ได้เสด็จมาประทับ ณ พระตำหนักแห่งนี้เพื่อทรงรักษาพระอาการประชวรและเปลี่ยนพระอิริยาบถอยู่เนืองๆ
พระตำหนักธงน้อย
พระตำหนักธงน้อย เป็นพระตำหนักที่ประทับในจังหวัดน่าน
พระตำหนักธงน้อย ตั้งอยู่ที่ริมแม่น้ำน่าน ตำบลดู่ใต้ อำเภอเมืองน่าน จังหวัดน่าน เป็นพระตำหนักที่ประทับของสมเด็จพระเทพรัตนราชสุดา สยามบรมราชกุมารี เวลาที่เสด็จมาทรงงานในพื้นที่จังหวัดน่านและจังหวัดใกล้เคียงโดยพระองค์จะเสด็จมาประทับอยู่เนืองๆ 
ปัจจุบันพระตำหนักหลังนี้อยู่ในการดูแลของทางจังหวัดน่าน และไม่เปิดให้เข้าชม
โรดทูเรโวลูชัน: ไลฟ์แอตมิลตันคีนส์
โรดทูเรโวลูชัน: ไลฟ์แอตมิลตันคีนส์ () เป็นอัลบั้มบันทึกการแสดงสดลำดับที่สองโดยวงดนตรีร็อกชาวอเมริกัน ลิงคินพาร์ก บันทึกการแสดงในช่วงเทศกาลทัวร์พรอเจกต์เรโวลูชันประจำปีของลิงคินพาร์กที่ลานเนชันแนลโบว์ล (National Bowl) ในเมืองมิลตันคีนส์ (Milton Keynes), ประเทศอังกฤษ ในวันที่ 29 มิถุนายน พ.ศ. 2551 และมีแผนที่จะออกวางจำหน่ายเป็นครั้งแรกในวันที่ 25 พฤศจิกายน พ.ศ. 2551 แต่ก็ได้เปลี่ยนมาออกจำหน่ายในวันที่ 24 พฤศจิกายน คอนเสิร์ตนี้ได้นำเพลงจากสตูดิโออัลบั้มทั้งสามชุดที่ได้ออกจำหน่ายไปแล้ว ได้แก่ "ไฮบริดทีโอรี", "เมทีโอรา" และ"มินิตส์ทูมิดไนต์" ตลอดจนเพลงจากอัลบั้ม "คอลลิชันคอร์ส" ซึ่งเป็นอีพีของวงที่ทำงานร่วมกันกับ เจย์-ซี และเพลงจากรีมิกซ์อัลบั้มชุดแรกของวง "รีแอนิเมชัน" และ อัลบั้ม"เดอะไรซิงไทด์" ของ ฟอร์ตไมเนอร์ โดยอัลบั้มบันทึกการแสดงสดนี้ได้รับการรับรองในระดับทองโดย สมาคมอุตสาหกรรมดนตรีอิตาเลียน ในประเทศอิตาลี
เริมเบา
เริมเบา () เป็นหนึงในเจ็ดของการปกครองของรัฐเนอเกอรีเซิมบีลัน มีประชากร 40,000คน อยู่ทางทิศใต้ของรัฐเนอเกอรีเซิมบีลัน ส่วนใหญ่ประกอบอาชีพเกษตรกรและค้าขาย
สุลต่านมะห์มุด ชาห์
สุลต่าน มะห์มุด ชาห์
พระองค์เป็นสุลต่านองค์ที่8หรือองค๋สุดท้ายของรัฐมะละกาพระองค์ครองราชย์สุลต่านมะละกาเมื่อค.ศ.1488-1511 พระองค์หลบหนีการโจมตีของโปรตุเกส
มาอยู่ที่รัฐยะโฮร์ พระองค์ครองราชย์แห่งยะโฮร์ระหว่างค.ศ.1511-1528พระองค์ครองราชสมบัติมะละกาได้23ปี ครองราชย์ยะโฮร์ได้17ปี
สุลต่านสุไลยมาน ชาห์ที่ 1
สุลต่านสุไลยมาน ชาห์ที่ 1 เป็นสุลต่านองค์ที่ 7 ของรัฐเกอดะฮ์ พระองค์ครองราชย์ระหว่าง ค.ศ. 1373-1422 พระองค์ขึ้นครองราชย์ต่อจากสุลต่าน อิบราฮิม ชาห์ แห่งเกอดะฮ์
ชัชวาลย์ สุขสมจิตร์
พลตำรวจเอก ชัชวาลย์ สุขสมจิตร์ (24 ตุลาคม 2497-) สมาชิกสภานิติบัญญัติแห่งชาติ,อดีตปลัดกระทรวงยุติธรรมและประธานคณะกรรมการกลั่นกรองข้อมูลข่าวสารการกระทำที่เกี่ยวข้องกับยาเสพติด ,อดีตรองผู้บัญชาการตำรวจแห่งชาติ,อดีตอธิบดีกรมสอบสวนคดีพิเศษ
การดำรงตำแหน่ง
พลตำรวจเอกชัชวาลย์เคยรับราชการในตำแหน่งรองผู้บัญชาการตำรวจแห่งชาติก่อนจะโอนย้ายมาเป็นข้าราชการพลเรือนในตำแหน่งรักษาการอธิบดีกรมสอบสวนคดีพิเศษแทนนายธาริต เพ็งดิษฐ์ ที่ถูกย้ายไปดำรงตำแหน่งที่ปรึกษาประจำสำนักนายกรัฐมนตรี ตามคำสั่งของ คสช. เมื่อวันที่ 24 พฤษภาคม 2557 ก่อนจะได้รับการแต่งตั้งให้ดำรงตำแหน่งอธิบดี กรมสอบสวนคดีพิเศษ อย่างเป็นทางการตามคำสั่งของคสช.เมื่อวันที่ 27 มิถุนายน 2557
วันที่ 1 ตุลาคม 2557 พลตำรวจเอกชัชวาลย์ได้รับการเสนอชื่อจากพลเอก ไพบูลย์ คุ้มฉายา รัฐมนตรีว่าการกระทรวงยุติธรรม ให้ดำรงตำแหน่งปลัดกระทรวงยุติธรรม
จังหวัดด่งท้าป
ด่งท้าป () เป็นจังหวัดหนึ่งของประเทศเวียดนาม ตั้งอยู่ในภูมิภาคดินดอนสามเหลี่ยมปากแม่น้ำโขงทางตอนใต้ของประเทศ ติดกับจังหวัดไพรแวงของประเทศกัมพูชาทางทิศเหนือ ติดกับจังหวัดหวิญล็องและเขตเทศบาลนครเกิ่นเทอทางทิศใต้ ติดกับจังหวัดอานซางทางทิศตะวันตก และติดกับจังหวัดล็องอานและจังหวัดเตี่ยนซางทางทิศตะวันออก มีรถเดินทางตรงจากนครโฮจิมินห์มายังที่ด่งท้าป
กลุ่มชนละติน
กลุ่มชนละติน () หรือ กลุ่มชนโรมานซ์ () เป็นกลุ่มชนในประวัติศาสตร์ที่เดิมตั้งถิ่นฐานอยู่ทางตอนใต้ของยุโรปที่พูดภาษากลุ่มโรมานซ์ในตระกูลภาษาอินโด-ยูโรเปียน ซึ่งประกอบด้วยชาวฝรั่งเศส, ชาวอิตาลี, ชาวโรมาเนีย, ชาวสเปน, ชาวโปรตุเกส, ชาวอันดอร์รา, ชาวมอลโดวา, ชาววัลลูน, ชาวโรแมนซ์, ชาวคะแนรี, ชาวกาลิเซีย และชาวกาตาลา
ว่านแร้งคอคำ
ว่านแร้งคอคำ อยู่ในวงศ์ Amaryllidaceae เป็นไม้ล้มลุก มีหัวใต้ดินแบบหัวหอม ใบเดี่ยวยาว ขอบใบเป็นคลื่น คนก้านใบเป็นสีม่วง ดอกสีขาว ดอกตูมเป็นรูปหอกมีกาบหุ้มยาว กระจายพันธุ์ในเอเชียจากอินเดียไปจนถึงศรีลังกา เอเชียตะวันออกเฉียงใต้ ไปจนถึงจีนตอนใต้ และพบตามธรรมชาติในหมู่เกาะเวสต์อินดีส ใช้เป็นไม้ประดับ ใช้แก้พิษแมลงกัดต่อย ใช่ฝนทารักษาอาการเคล็ดขัดยอก บวม
จังหวัดเดี่ยนเบียน
เดี่ยนเบียน () เป็นจังหวัดที่อยู่ทางทิศตะวันตกเฉียงเหนือของเวียดนาม ติดกับแขวงพงสาลีของลาวทางทิศตะวันตก และติดกับมณฑลยูนนานทางทิศตะวันตกเฉียงเหนือ เดี่ยนเบียนในภาษาเวียดนามแปลว่า "เขตแดนมั่นคง" ที่นี้เคยมียุทธการที่เดียนเบียนฟูระหว่างเวียดนามกับฝรั่งเศส โดยชัยชนะเป็นของเวียดนาม
ส่วนใญ่เป็นชาวไทดำและมีชาวไทขาวซึ่งพูดภาษาตระกูลไท-ลาว สร้างบ้านตามบริเวณริมน้ำ ประกอบอาชีพทำนา ทำไร่
นัมเบอร์วัน
"นัมเบอร์วัน" เป็นซิงเกิลในปี พ.ศ. 2557 ของ BANKK CA$H และมีหญิงลี ศรีจุมพล มาร่วมร้อง ประพันธ์เนื้อร้อง-ทำนองโดย BANKK CA$H และเรียบเรียงโดย Bellsnowbear เพลงนี้รวมในอัลบั้ม "BLUE MAGIC"
มิวสิกวีดีโอเพลง "นัมเบอร์วัน" เผยแพร่ครั้งแรกในวันที่ 16 มิถุนายน พ.ศ. 2557
เพลง "นัมเบอร์วัน" ได้อันดับ 19 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 5 ตุลาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล
เทียนเชียงดาว
เทียนเชียงดาว เป็นพืชในสกุลเทียนดอก วงศ์ Balsaminaceae เป็นไม้ล้มลุกขึ้นตามซอกหินปูน ใบรูปไข่หนา ดอกช่อ ปลายกลีบบนหยักเว้าเป็นรูปหัวใจ สองกลีบล่างแผ่กว้างมากที่สุด ผลรูปกระสวย แก่แล้วแตก ออกดอกช่วงเดือนตุลาคม – ธันวาคม พบครั้งแรกที่ดอยเชียงดาว จังหวัดเชียงใหม่ โดย T. shimizu ชาวญี่ปุ่นและคณะ เมื่อ 14 กันยายน พ.ศ. 2510 ชื่อสปีชีส์ตั้งเป็นเกียรติแก่สถานที่ค้นพบ
เทียนผ้าห่มปก
เทียนผ้าห่มปก เป็นพืชในสกุลเทียนดอก วงศ์ Balsaminaceae เป็นไม้ล้มลุก ลำต้นโค้งงอ ทุกส่วนมีขนอ่อนปกคลุม ใบเดี่ยว ขอบใบจักซี่ละเอียด ดอกเดี่ยวออกตามซอกใบ ออกดอกช่วงตุลาคม – พฤศจิกายน พบครั้งแรกที่อุทยานแห่งชาติดอยผ้าห่มปก จังหวัดเชียงใหม่ โดย ดร. ปิยะเกษตร สุขสถาน เมื่อ 8 พฤศจิกายน พ.ศ. 2541 ชื่อสปีชีส์ตั้งเป็นเกียรติแก่สถานที่ค้นพบ
การประท้วงในฮ่องกง พ.ศ. 2557
การประท้วงในฮ่องกง พ.ศ. 2557 หรือเรียก การปฏิวัติร่ม เริ่มเมื่อเดือนกันยายน 2557 เมื่อผู้สนับสนุนต่อต้านรัฐบาลในฮ่องกงประท้วงนอกสำนักงานใหญ่ของรัฐและยึดแยกสำคัญของนครหลายแยกหลังคณะกรรมาธิการสามัญประจำสภาประชาชนแห่งชาติประกาศคำวินิจฉัยต่อการปฏิรูปการเลือกตั้งเสนอ คณะกรรมาธิการฯ ไม่อนุญาตการเสนอชื่อให้พลเมืองเลือก แต่ประกาศชัดว่า คณะกรรมการเลือกผู้สมัครจำนวน 1,200 คน ซึ่งยังมาจากการเสนอชื่อโดยกลุ่มแยกธุรกิจและถูกรัฐบาลจีนควบคุมอย่างเข้มงวด จะเลือกตั้งผู้สมัครรับเลือกตั้งสองถึงสามคนโดยมีเสียงเกินกึ่งหนึ่งก่อนให้สาธารณะออกเสียงลงคะแนนเลือกคนเหล่านั้น ซึ่งถูกมองว่าคัดกรองผู้สมัครนิยมประชาธิปไตยออกอย่างชะงัด
สหพันธ์นักศึกษาฮ่องกงและกลุ่มสะคอลาริซึม (Scholarism) เริ่มประท้วงนอกสำนักงานใหญ่ของรัฐเมื่อวันที่ 22 กันยายน 2557 คัดค้านคำวินิจฉัยของคณะกรรมาธิการฯ เย็นวันที่ 26 กันยายน ผู้ประท้วงหลายร้อยคนฝ่าสิ่งกีดขวางความปลอดภัยแล้วเข้าลานหน้าศูนย์ราชการกลาง (Central Government Complex) อันเป็นพื้นที่สาธารณะที่ห้ามสาธารณะเข้าตั้งแต่เดือนกรกฎาคม 2557 เจ้าหน้าที่ล้อมผู้ประท้วงไว้ในลานหน้าอาคารนั้นและจำกัดการเคลื่อนไหวข้ามคืน จนไล่ออกไปด้วยกำลังในวันรุ่งขึ้น ซึ่งรวมผู้นำนักศึกษา โจชัว หว่อง ซึ่งสุดท้ายถูกควบคุมตัวไว้นานกว่า 40 ชั่วโมง ยึดเซ็นทรัลประกาศว่า พวกเขาจะเริ่มการรณรงค์ดื้อแพ่งทันที
วันที่ 28 กันยายน ผู้ประท้วงสกัดกั้นทั้งเส้นทางสำคัญทั้งตะวันออก-ตะวันตกในตอนเหนือของเกาะฮ่องกงใกล้แอดมะรัลที (Admiralty) มีการใช้แก๊สน้ำตาต่อผู้ประท้วงที่ดูไม่มีอาวุธและสันติ ซึ่งเป็นชนวนให้มีพลเมืองเข้าร่วมการประท้วงมากขึ้นและยึดอ่าวเคิสเวย์ เซ็นทรัลและมงก๊ก กลุ่มสมาชิกไทรแอด (triad) จัดระเบียบโจมตีผู้ประท้วงอย่างสันติในวันที่ 3 ตุลาคม หลังรัฐบาลยุติปฏิบัติการกวาดล้าง ขณะนี้สหพันธ์นักศึกษาฮ่องกงและรัฐบาล กำลังมุ่งเจรจาเกี่ยวกับการปฏิรูปการเลือกตั้ง
่วันที่ 15 ธันวาคม ตำรวจฮ่องกงได้สลายการชุมนุมในเขตคอสเวย์เบย์
ชาติชาย ณ เชียงใหม่
ศาสตราจารย์ ชาติชาย ณ เชียงใหม่ กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) สมาชิกสภาปฏิรูปแห่งชาติ คณะทำงานรัฐมนตรีช่วยว่าการกระทรวงมหาดไทยที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560
อดีตรองอธิการบดีสถาบันบัณฑิตพัฒนบริหารศาสตร์ และเป็นอดีตผู้อำนวยการสถาบันส่งเสริมการบริหารกิจการบ้านเมืองที่ดี หน่วยบริการรูปแบบพิเศษในสังกัดสำนักงานคณะกรรมการพัฒนาระบบราชการ
ศาสตราจารย์ ชาติชาย ณ เชียงใหม่ หรือที่รู้จักในนาม ศาสตราจารย์ ดร.ชาติชาย ณ เชียงใหม่ เป็นบุตรของเจ้าโสภณ ณ เชียงใหม่ ผู้เป็นหลานของเจ้าราชภาคินัย (สิงห์โต ณ เชียงใหม่) สำเร็จการศึกษาชั้นมัธยมศึกษาจากโรงเรียนมงฟอร์ตวิทยาลัย จังหวัดเชียงใหม่ ระดับปริญญาตรีสาขารัฐศาสตร์ จากมหาวิทยาลัยเชียงใหม่ พ.ศ. 2517 ระดับปริญญาโท รัฐศาสตรมหาบัณฑิต (การปกครอง) จากจุฬาลงกรณ์มหาวิทยาลัย พ.ศ. 2519 และปริญญาโท-ปริญญาเอกทางด้านรัฐศาสตร์ จากมหาวิทยาลัยวิสคอนซิน แมดิสัน พ.ศ. 2522 และ พ.ศ. 2526 ตามลำดับ
ศ.ชาติชาย ณ เชียงใหม่ เป็นอาจารย์ประจำสังกัดสถาบันบัณฑิตพัฒนบริหารศาสตร์ เคยดำรงตำแหน่งรองอธิการบดีสถาบันบัณฑิตพัฒนบริหารศาสตร์ และเป็นศาสตราจารย์สาขารัฐประศาสนศาสตร์ และเคยได้รับแต่งตั้งเป็นกรรมการชุดสำคัญในส่วนราชการหลายแห่ง อาทิ เป็นกรรมการศูนย์คุณธรรม (องค์การมหาชน) เป็นผู้อำนวยการสถาบันส่งเสริมการบริหารกิจการบ้านเมืองที่ดี (17 มกราคม 2549 - 30 กันยายน 2552)
ศ.ชาติชาย ณ เชียงใหม่ เป็นนักวิชาการที่มีผลงานวิจัยและบทความวิชาการจำนวนมาก เคยได้รับรางวัลผลงานวิจัยดีเด่นแห่งชาติ ประจำปี 2532 จากสำนักงานคณะกรรมการวิจัยแห่งชาติ
หลังรัฐประหารในประเทศไทย พ.ศ. 2557 เขาได้รับแต่งตั้ง เป็น ที่ปรึกษาผู้ทรงคุณวุฒิของคณะกรรมการเตรียมการยุทธศาสตร์ชาติ ตามคำสั่งนายกรัฐมนตรีที่ 8/2560 กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) สมาชิกสภาปฏิรูปแห่งชาติ คณะทำงานรัฐมนตรีช่วยว่าการกระทรวงมหาดไทย
สนามบินเลิงนกทา
สนามบินเลิงนกทา (Loeng Nok Tha Airport) ตั้งอยู่ที่ ถนนชยางกูล ตำบลโคกสำราญ อำเภอเลิงนกทา จังหวัดยโสธร มีพื้นที่กว่า 5,700 ไร่ ทั้งนี้ กองทัพบกได้สงวนไว้ใช้ในราชการ 640 ไร่เศษ
ความยาวรันเวย์ตามสถานที่เดิม 1,500 เมตร หากจะขยายความกว้างของรันเวย์เป็น 300 เมตร จะล้ำเข้าไปในเขตเช่าที่ของประชาชน 19 ราย พื้นที่ประมาณ 187 ไร่ และหากมีการขยายทางยาวของรันเวย์ขึ้นไปทางทิศเหนืออีก 1,000 เมตร เป็นระยะทางยาว 2,500 เมตร จะล้ำเข้าไปในเขตเช่าที่ของราชพัสดุอีก 14 ราย พื้นที่ประมาณ 120 ไร่เศษ เมื่อสนามบินมีทางยาวของรันเวย์ 2,500 เมตร ความกว้าง 300 เมตร จะล้ำเข้าไปในพื้นที่เช่าของราชพัสดุจำนวน 33 ราย พื้นที่ประมาณ 307 ไร่ หากรัฐบาลต้องการจะใช้พื้นที่พัฒนาเป็นสนามบินพาณิชย์สามารถดำเนินการได้ทันที
สนามบินเลิงนกทา สร้างขึ้นโดยทหารสหรัฐอเมริการ่วมกับพันธมิตรอังกฤษ , ออสเตรเลีย และนิวซีแลนด์ ในสมัยสงครามเวียดนาม เริ่มก่อสร้างในเดือนพฤศจิกายน 2506 ใช้เวลา 3 ปี จึงดำเนินการแล้วเสร็จ เดิมชื่อสนาม Crown Airfield รันเวย์เป็นพื้นคอนกรีตยาว 1,530 เมตร มีหัวท้ายเป็นแอสฟัลต์ด้านละ 150 เมตร  ความกว้างของรันเวย์ 40 เมตร ว่ากันว่า สมัยสงครามเวียดนาม สหรัฐได้สร้างสนามบินสำรองเอาไว้หลายแห่ง ทั้งในไทยและลาว เพื่อให้เครื่องบินที่ถูกยิงขัดข้อง ได้ลงจอดในสนามบินที่ใกล้ที่สุด และใช้ประโยชน์ในการลำเลียงยุทธภัณฑ์สงคราม ไม่ไกลจากสนามบินโคกตลาด ก็มีการสร้างฐานเรดาร์ขึ้นบนยอดภูหมู ซึ่งวันนี้แปรสภาพเป็น "วนอุทยานภูหมู" อยู่ในพื้นที่ อ.นิคมคำสร้อย จ.มุกดาหาร 50 กว่าปีที่แล้ว ในพื้นที่รอยต่อ 3 จังหวัด (ยโสธร-อำนาจเจริญ-มุกดาหาร) เป็นพื้นที่สีแดง มีการเคลื่อนไหวของพลพรรคทหารปลดแอกฯ ซึ่งได้รับการสนับสนุนจากลาว (แนวลาวอิสระ) เวียดนาม และจีน ช่วงปี 2500-2508 สมาชิกพรรคคอมมิวนิสต์แห่งประเทศไทย (พคท.) ได้มาขยายงานมวลชน โดยยึดเอาหมู่บ้านสองข้างทางสายชยางกูร นับจากบ้านนาไร่ใหญ่ เขตอำนาจเจริญ ขึ้นไปทางเขตเลิงนกทา โดยใช้เงื่อนไขความยากจน และการเข้ามาสร้างสนามบินลับที่บ้านโคกตลาด เป็นเนื้อหาในการปลุกระดมชาวนาอีสานให้เห็นถึงการเข้ามารุกรานของจักรพรรดินิยมอเมริกา สนามบินลับ และฐานเรดาร์บนภูหมู เป็นรูปธรรมที่นักเคลื่อนไหวใต้ดินหยิบยกขึ้นมาอธิบายถึงสภาพความเป็น "กึ่งเมืองขึ้น" (เมืองขึ้นของสหรัฐ) ตามทฤษฎีของชาว พคท.สมัยโน้น ปลายปี 2508 สมาชิก พคท.ในแถวถิ่นอำนาจเจริญ-เลิงนกทา จึงประกาศจัดตั้งกองกำลังติดอาวุธหน่วยแรก โดยใช้ชื่อ "พลพรรคประชาชนไทยต่อต้านอเมริกา" (พล.ปตอ.) ซึ่งสี่ปีต่อมา ได้มีการเปลี่ยนชื่อ พล.ปตอ. เป็นกองทัพปลดแอกประชาชนฯ หรือ "ทปท."
ไสว ไสวแสนยากร
พลตำรวจเอก พลเอก ไสว ไสวแสนยากร (8 พฤษภาคม พ.ศ. 2447 - 1 กรกฎาคม พ.ศ. 2523) อดีตอธิบดีกรมตำรวจ,อดีตผู้ว่าการรถไฟแห่งประเทศไทย, อดีตผู้ช่วยผู้บัญชาการทหารบก, อดีตแม่ทัพภาคที่ 2, อดีตเจ้ากรมทหารสื่อสาร และอดีตจเรทหารสื่อสาร
พลตำรวจเอกไสว ไสวแสนยากร เกิดเมื่อวันที่ 8 พฤษภาคม พ.ศ. 2447 มีนามเดิมว่าเจ้าศรีไสว อุ่นคำ เป็นโอรสของเจ้าศรีสญชัย บิดาเป็นพระราชโอรสในพระเจ้ามหินทรเทพนิภาธร หรือ เจ้าอุ่นคำ และเป็นพระราชอนุชาในพระเจ้าสักรินทรฤทธิ์ หรือ เจ้าคำสุก มีพี่น้องร่วมพระบิดา ได้แก่ เจ้าศรีสวัสดิ์ มหินทรเทพ (เข้ารับราชการในไทยเป็น ขุนศรีสวัสดิ์), เจ้าศรีแสวง, เจ้าสุดสงวน (ญ.), เจ้าคำผิว (ญ.) และเจ้าสวาท
ครั้นอยู่ในไทยท่านใช้ชื่อในเอกสารว่า ไสว อุ่นคำ แล้วรับราชการเป็น ขุนไสวแสนยากร ก่อนเปลี่ยนนามสกุลเป็น ไสวแสนยากร ตามราชทินนาม
พลตำรวจเอกไสวถึงแก่อสัญกรรมเมื่อ 1 กรกฎาคม พ.ศ. 2523 ในวัย 76 ปี
พลตำรวจเอกไสวเป็นจเรทหารสื่อสารในช่วงปี 2489-2490 ก่อนจะขึ้นเป็นเจ้ากรมทหารสื่อสารช่วงปี 2490-2494 ได้ขึ้นเป็นแม่ทัพภาคที่ 2 ช่วงปี 2494-2497 ขึ้นเป็นผู้ช่วยผู้บัญชาการทหารบกช่วงปี 2497-2500 พร้อมกับรับพระราชทานยศพลเอก
หลังเหตุการณ์รัฐประหาร 16 กันยายน 2500 พลเอกไสวได้โอนย้ายมารับราชการตำรวจในตำแหน่ง อธิบดีกรมตำรวจ แทน พลตำรวจเอกเผ่า ศรียานนท์ เมื่อวันที่ 19 กันยายน พ.ศ. 2500 พร้อมกับได้รับพระราชทานยศพลตำรวจเอกเมื่อวันที่ 30 ตุลาคม พ.ศ. 2500 แต่ดำรงตำแหน่งได้เพียง 2 ปีก็ถูกโอนให้ไปดำรงตำแหน่ง ผู้ว่าการการรถไฟแห่งประเทศไทย เมื่อวันที่ 9 กันยายน พ.ศ. 2502 โดย จอมพลสฤษดิ์ ธนะรัชต์ นายกรัฐมนตรี ผู้บัญชาการทหารสูงสุด และ ผู้บัญชาการทหารบก ได้มารักษาราชการในตำแหน่งอธิบดีกรมตำรวจอีกตำแหน่งหนึ่ง
วันที่ 2 สิงหาคม 2497 พลตำรวจเอกไสว ขณะมียศเป็น พลโท ได้รับการแต่งตั้งให้ดำรงตำแหน่ง รัฐมนตรีช่วยว่าการกระทรวงคมนาคม
คอมโมดอร์ส (วงดนตรี)
เดอะ คอมโมดอร์ส (ภาษาอังกฤษ : The Commodore) เป็นวงดนตรีสัญชาติอเมริกันแนวฟังก์ กึ่ง โซล และเป็นวงดนตรีที่รุ่งเรืองในยุค 70's สมาชิกของวงในตอนนั้นอยู่ในสถานะนักศึกษา โดยสมาชิกของวงพบปะกับเหล่านักศึกษาที่ Tuskegee Institute (ปัจจุบันคือ มหาวิทยาลัย Tuskegee) จนได้สมาชิกภายในวง , ต่อมาในปีค.ศ. 1968ได้เซ็นสัญญากับ โมทาวน์เรเคิดส์ ในเดือนกันยายน ค.ศ. 1972 เริ่มเป็นที่ประจักษ์ต่อประชาชนโดยเล่นเปิดคอนเสริ์ตให้กับวง เดอะแจ็กสันไฟฟ์ ขณะทัวร์คอนเสริ์ต
ในช่วงเวลาที่ทางวงมีความประสบสำเร็จมากที่สุดในช่วงปลายยุค 70's และต้นยุค 80's เมื่อไลโอเนล ริชชี เป็นนักร้องนำวงและเขียนเพลง โดยวงได้มีการติดชาร์จอย่างยิ่งใหญ่เป็นเวลานานเช่น Easy , Three Times A Lady และ Nightshift และแนวเพลงฟังกี้แดนซ์ที่ฮิตติดชาร์จเช่น Brick House , Fancy Dancer , Lady (You Bring Me Up) , และ Too Hot ta Trot โดยในปีค.ศ. 1986 วงคอมโมดอร์สได้รับรางวัลแกรมมี่ จากเพลง "Nightshift"
วงคอมโมดอร์สนั้นเป็นการรวมตัวจากวงสองวง, อันได้แก่ the Mystics and the Jays, แต่พวกเขาก็อยากที่จะเปลี่ยนชื่อกลุ่ม. Togethor, เดิมวงมีสมาชิกที่ประกอบไปด้วย Lionel Richie, Thomas McClary, และ William King จากวง Mystics; 
Andre Callahan, Michael Gilbert, และ Milan Williams จากวง Jays. โดยทางวงมีความประสงค์ที่จะเปลี่ยนชื่อใหม่, Walter Orange จึงให้ William King ใช้มือจิ้มลงไปในดิคชั่นนารีแล้วได้คำศัพท์ คอมโมดอร์ส
เกมแอ็กชัน
เกมแอ็กชัน () เป็นประเภทของเกมที่เน้นการท้าทายทางกาย เช่นการประสานสายตากับมือ และปฏิกิริยากับเวลา เกมประเภทนี้จะแบ่งได้เป็นประเภทย่อยอีกมากมาย เช่น เกมต่อสู้ เกมยิงปืน และเกมแพลตฟอร์ม ซึ่งถือว่าเป็นเกมแอ็กชันที่สำคัญที่สุด แม้ว่าเกมแนววางแผนแบบทันที (real-time strategy) ก็ถือว่าเป็นเกมแอ็กชันเช่นกันก็ตาม
ในเกมแอ็กชันเกมหนึ่ง ๆ ผู้เล่นจะได้ควบคุมอวตารของตัวเอก อวตารจะต้องหาทางผ่านด่าน เก็บสิ่งของ หลบหลีกอุปสรรค และต่อสู้กับศัตรูด้วยการโจมตีแบบต่าง ๆ ในตอนจบด่านหรือกลุ่มด่าน ผู้เล่นจะต้องเอาชนะหัวหน้าศัตรูของเกม (boss) ที่มีตัวขนาดใหญ่และท้าทายมากกว่าศัตรูตัวอื่น ๆ การโจมตีของศัตรูและอุปสรรคจะทำให้พลังชีวิตและจำนวนชีวิตของอวตารลดลง และเกมจะจบลงเมื่อจำนวนชีวิตหมดลง หรือบางกรณี ผู้เล่นสามารถชนะเกมได้ด้วยการจบด่านที่มีแบบต่อเนื่อง แต่เกมแอ็กชันจำนวนมากนั้นไม่สามารถจบเกมได้และมีจำนวนด่านไม่จำกัด โดยผู้เล่นจะมีเป้าหมายเดียวคือ เก็บสิ่งของและเอาชนะศัตรูเพื่อทำคะแนนให้ได้มากที่สุด
วอลเลย์บอลหญิงทีมชาติปวยร์โตรีโก
วอลเลย์บอลหญิงทีมชาติปวยร์โตรีโก () ป็นทีมชาติวอลเลย์บอลของประเทศปวยร์โตรีโก ทีมพลาดการคัดเลือกการแข่งขันกีฬาโอลิมปิกฤดูร้อน 2008 โดยสิ้นสุดในอันดับที่8 และครั้งสุดท้ายของการคัดเลือกโอลิมปิกในประเทศญี่ปุ่น ปวยร์โตรีโกได้ไวลด์การ์ดหลังจากการถอนทีมของประเทศเปรูและประเทศเคนยา
ชนะเลิศ   รองชนะเลิศ   อันดับที่ 3   อันดับที่ 4
 ชนะเลิศ   รองชนะเลิศ   อันดับที่ 3   อันดับที่ 4
พรรคสหพันธุ์เกษตรกร
พรรคสหพันธุ์เกษตรกร พรรคการเมืองไทยที่จดทะเบียนลำดับที่ 7/2499 จดทะเบียนตั้งพรรคเมื่อ 31 ตุลาคม 2499 มี พันเอก พระยาราชอัคนีรักษ์ (ผาด ศรจิตติ) เป็นหัวหน้าพรรค และนายจำลอง ริ้วทอง เป็นเลขาธิการพรรค
การเลือกตั้ง 26 กุมภาพันธ์ 2500 ทางพรรคได้ส่งผู้สมัครลงรับสมัครเลือกตั้ง ปรากฏว่าทางพรรคไม่ได้รับเลือกตั้งแม้แต่ที่นั่งเดียว
พรรคสหพันธุ์เกษตรก รถูกยุบเมื่อ 20 ตุลาคม 2501 ตามคำสั่งคณะปฏิวัติที่มี จอมพลสฤษดิ์ ธนะรัชต์ ผู้บัญชาการทหารบก เป็นหัวหน้า
ไฟล์ศูนย์ไบต์
ไฟล์ศูนย์ไบต์ คือไฟล์คอมพิวเตอร์ที่ไม่ได้บรรจุข้อมูลอะไร หมายความว่ามีขนาดของไฟล์เท่ากับศูนย์ไบต์
โปรแกรมประยุกต์ส่วนใหญ่ไม่สามารถโหลดหรือใช้ไฟล์ศูนย์ไบต์ได้ ถึงแม้ว่าไฟล์ไฟล์หนึ่งจะถูกอธิบายว่าเป็นเอกสารจากโปรแกรมประมวลคำที่ไม่มีตัวหนังสือ หรือไฟล์ภาพที่มีมิติกว้างศูนย์ยาวศูนย์ หรือไฟล์เสียงที่มีความยาวศูนย์วินาที ก็ยังมีข้อมูลเมทาดาตาที่ใช้ระบุรูปแบบไฟล์และอธิบายสมบัติพื้นฐานของไฟล์เก็บอยู่ ซึ่งจะทำให้เกิดไฟล์ที่มีขนาดมากกว่าศูนย์ไบต์ ส่วนรูปแบบที่เรียบง่ายมาก ๆ บางรูปแบบไม่ได้ใช้เมทาดาตา เช่นไฟล์ข้อความแอสกี เช่นนี้สามารถมีขนาดเป็นศูนย์ไบต์ได้
ในบางกรณี ไฟล์ศูนย์ไบต์สามารถใช้แสดงสารสนเทศได้อย่างเมทาดาตาของไฟล์ (ตัวอย่างเช่น ชื่อไฟล์ที่แสดงข้อความชี้แจงแก่ผู้ใช้ขณะที่ดูรายการในไดเรกทอรี อาทิ documents-have-been-moved-to-partition-D.txt ฯลฯ) หรือใช้วางในไดเรกทอรีเพื่อทำให้แน่ใจว่าไดเรกทอรีนั้นจะไม่ว่างเปล่า เพราะเครื่องมือบางชนิดเช่นซอฟต์แวร์สำรองข้อมูลและซอฟต์แวร์ควบคุมการแก้ไขปรับปรุง จะละเว้นไดเรกทอรีว่างในการประมวลผล
มีหลายวิธีที่จะสร้างไฟล์ศูนย์ไบต์ขึ้นมาเองได้ ตัวอย่างเช่น การบันทึกเนื้อหาว่างในโปรแกรมแก้ไขข้อความ หรือการใช้โปรแกรมอรรถประโยชน์ที่มีมากับระบบปฏิบัติการ หรือเขียนโปรแกรมให้สร้างไฟล์นั้นขึ้นมา ไฟล์ศูนย์ไบต์อาจเกิดขึ้นได้ขณะที่โปรแกรมสร้างไฟล์ขึ้นมาแต่หยุดทำงาน หรือถูกรบกวนก่อนเขียนข้อมูลเสร็จ เนื่องจากข้อมูลที่จะเขียนนั้นเก็บชั่วคราว (cache) อยู่ในหน่วยความจำและจะถ่ายเท (flush) ลงดิสก์ในภายหลัง โปรแกรมที่ไม่ได้ถ่ายเทข้อมูลลงดิสก์หรือหยุดทำงานกะทันหันอาจส่งผลให้ไฟล์มีขนาดเป็นศูนย์ไบต์ เมื่อไฟล์ศูนย์ไบต์ถูกสร้างขึ้น ระบบไฟล์จะไม่บันทึกเนื้อหาของไฟล์ลงหน่วยเก็บ เพียงแต่จะปรับปรุงตารางดัชนีของมันเท่านั้น
ภาคตะวันตกเฉียงเหนือ (เวียดนาม)
ภาคตะวันตกเฉียงเหนือ (; ) เป็นหนึ่งในภูมิภาคของประเทศเวียดนาม ตั้งอยู่ทางภาคตะวันตกเฉียงเหนือของประเทศซึ่งมีภูมิประเทศเป็นภูเขา ภาคนี้ประกอบด้วยสี่จังหวัดหลักคือ จังหวัดเดี่ยนเบียน, จังหวัดลายเจิว, จังหวัดเซินลา และจังหวัดฮหว่าบิ่ญ ส่วนอีกสองจังหวัดคือ จังหวัดหล่าวกายและจังหวัดเอียนบ๊าย บางครั้งจะได้รับการจัดเป็นส่วนหนึ่งของภาคตะวันตกเฉียงเหนือ ภูมิภาคนี้มีประชากรประมาณสองล้านห้าแสนคน ติดพรมแดนประเทศลาวและประเทศจีนและเป็นหนึ่งในสามทางภูมิศาสตร์ย่อยภูมิภาคตามธรรมชาติของภาคเหนือของเวียดนาม (อีกสองภูมิภาคย่อยเป็นภาคตะวันออกเฉียงเหนือและดินดอนสามเหลี่ยมปากแม่น้ำแดง)
ฟัน (วงดนตรี)
ฟัน (, นิยมเขียนเป็น fun.) เป็นวงดนตรีอินดี้ป็อปชาวอเมริกัน ที่ก่อตั้งขึ้นในนครนิวยอร์ก โดย Nate Ruess ซึ่งเป็นนักร้องนำของวงเดอะฟอร์แมต (The Format) กับ Andrew Dost และ Jack Antonoff สมาชิกจากวง Anathallo และ Steel Train ตามลำดับ ฟันได้ออกจำหน่ายผลงานมาแล้ว 2 อัลบั้ม ได้แก่ "เอมแอนด์อิกไนต์" ในเดือนสิงหาคม พ.ศ. 2552 และ "ซัมไนตส์" ในเดือนกุมภาพันธ์ พ.ศ. 2555
วงเป็นที่รู้จักกันอย่างแพร่หลายด้วยสามซิงเกิลฮิต ได้แก่ เพลงที่ชนะรางวัลแกรมมี "วีอาร์ยัง" (ร่วมกับ Janelle Monáe) "ซัมไนตส์" และ "แคร์รีออน" โดยเพลง "วีอาร์ยัง" ได้เข้าสู่อันดับหนึ่งในชาร์ต"บิลบอร์ด"ฮอต 100 และชาร์ตเพลงดิจิตอลของประเทศสหรัฐอเมริกา และยังติดอันดับหนึ่งในชาร์ตสหราชอาณาจักรอีกด้วย เพลง "ซัมไนตส์" ได้ออกจำหน่ายเป็นซิงเกิลที่สองของอัลบั้มในเดือนมิถุนายน พ.ศ. 2555 โดยติดอันดับสามในชาร์ตบิลบอร์ดฮอต 100 และเป็นเพลงที่สองของวงที่ติดซิงเกิล 10 อันดับแรก ตลอดจนเป็นเพลงที่สองของวงที่ได้รับการรับรองในระดับทองคำขาวในประเทศสหรัฐอเมริกา
ในวันที่ 10 กุมภาพันธ์ พ.ศ. 2556 ฟันได้ชนะรางวัลแกรมมี สาขาศิลปินหน้าใหม่ยอดเยี่ยม และได้รับรางวัลแกรมมี สาขาเพลงแห่งปี ในผลงานเพลง "วีอาร์ยัง" นอกจากนี้ ฟันได้เสนอชื่อเข้าชิงในอีกสี่รางวัล ได้แก่ สาขาการบันทึกเสียงแห่งปี และสาขาการแสดงเพลงป็อปของศิลปินคู่หรือกลุ่มศิลปินยอดเยี่ยม (ทั้งในเพลง "วีอาร์ยัง") พร้อมด้วยรางวัลอัลบั้มเพลงแห่งปี และเสียงร้องอัลบั้มเพลงป็อปยอดเยี่ยม (ทั้งในอัลบั้ม "ซัมไนตส์")วงฟันเป็นผู้ชนะรางวัลแกรมมี 2 รางวัล, รางวัล Teen Choice 2 รางวัล, และรางวัล Billboard Music 1 รางวัล
ในปี พ.ศ. 2553 วงฟันได้ชนะรางวัล Independent Music Awards สาขาเพลงป็อป/ร็อกยอดเยี่ยม ในผลงานเพลง "All the Pretty Girls"
ภาคตะวันออกเฉียงเหนือ (เวียดนาม)
ภาคตะวันออกเฉียงเหนือ (; ) เป็นภูมิภาคทางตอนเหนือของดินดอนสามเหลี่ยมปากแม่น้ำแดงในประเทศเวียดนาม ที่เรียกว่า "ภาคตะวันออกเฉียงเหนือ" นั้นก็เพื่อให้แตกต่างจากภาคตะวันตกเฉียงเหนือ แต่ความจริงภูมิภาคนี้ตั้งอยู่ทางตอนเหนือรวมทั้งตะวันออกเฉียงเหนือของฮานอย กินพื้นที่กว้างขวางกว่าเหวียตบั๊ก (ภาคเหนือ) ภาคตะวันออกเฉียงเหนือเป็นหนึ่งในสามภูมิภาคทางตอนเหนือของเวียดนาม (อีกสองภูมิภาคคือภาคตะวันตกเฉียงเหนือและดินดอนสามเหลี่ยมปากแม่น้ำแดง) บางครั้ง "ภาคตะวันออกเฉียงเหนือ" ก็นับรวมดินดอนสามเหลี่ยมปากแม่น้ำแดงด้วย
ภาคตะวันออกเฉียงเหนือครอบคลุมจังหวัดต่าง ๆ ทางทิศตะวันออกเฉียงเหนือของฮานอย ใกล้ชายแดนประเทศจีน มีประชากรประมาณสิบล้านคน
มะเดื่อฟาโรห์
มะเดื่อฟาโรห์ หรือ มะเดื่อไซคามอร์ () เป็นพืชในวงศ์ Moraceae เป็นไม้ยืนต้นขนาดใหญ่ ผลรับประทานได้ ชาวอียิปต์นิยมนำไปหมักทำสุรา ผลเป็นอาหารสัตว์หลายชนิด ยางใช้รักษาหูด เนื้อไม้เบา ไม่ผุพังเมื่อแช่น้ำ นิยมใช้ทำกังหันวิดน้ำ กรุขอบบ่อบาดาล ใช้สร้างสุสาน เฟอร์นิเจอร์ ประตู และใช้ทำขื่อในโบสถ์วิหารและสุเหร่า ผลมีความหวานใช้ปรุงรสหวานในอาหารได้
ซองส์ฟรอมดิอันเดอร์กราวด์
ซองส์ฟรอมดิอันเดอร์กราวด์ () เป็นอีพีชุดที่สองที่ออกจำหน่ายโดยวงดนตรีร็อกชาวอเมริกัน ลิงคินพาร์ก ประกอบด้วยเพลงที่ผ่านมาที่ไม่ได้ออกจำหน่ายโดยลิงคินพาร์ก โดยจะออกจำหน่ายผ่านลิงคินพาร์กอันเดอร์กราวด์ ตลอดจนแทร็กบันทึกการแสดงสดที่ไม่ได้ออกเผยแพร่ของโปรเจกต์เรโวลูชัน
ยีซุนชิน ขุนพลคลื่นคำราม
ยีซุนชิน ขุนพลคลื่นคำราม (; ) ภาพยนตร์สัญชาติเกาหลีใต้ ออกฉายในปี ค.ศ. 2014
สร้างจากเหตุการณ์จริงในประวัติศาสตร์ของเกาหลีใต้ที่ถูกจารึกไว้ เมื่อวันที่ 26 ตุลาคม ปี ค.ศ. 1597 พลเรือเอก ยีซุนชิน นำกองทัพเรือโชซอนที่มีเพียงแค่ 13 ลำ สามารคถเอาชนะ พลเรือเอกโทโดะ และกองทัพเรือญี่ปุ่นที่มีแสนยานุภาพกว่า 300 ลำ ด้วยการอ่านทิศทางลม จนกลายเป็นกลยุทธ์ที่ใช้เพื่อศึกษาถึงปัจจุบัน"The Admiral: Roaring Currents" หรือ "Roaring Currents" เป็นภาพยนตร์สงครามอิงประวัติศาสตร์จากเหตุการณ์จริงในประวัติศาสตร์ ที่เกิดขึ้นเมื่อปี ค.ศ. 1597 ในเหตุการณ์ยุทธนาวีที่ช่องแคบมลองยอง ที่ ยีซุนชิน แม่ทัพเรือฝ่ายเกาหลีใช้กองเรือหุ้มเกราะที่มีเพียง 13 ลำ เอาชนะกองเรือของญี่ปุ่นไปได้อย่างเด็ดขาด จนเป็นที่เลื่องลือ ซึ่งเป็นเหตุการณ์ส่วนหนึ่งของการบุกครองเกาหลีของญี่ปุ่น
เมื่อเข้าฉายเพียง 12 วันก็สร้างปรากฏการณ์ เป็นภาพยนตร์เกาหลีใต้ที่ทำยอดขายตั๋วเข้าชมได้มากถึง 10 ล้านใบ เฉพาะการเข้าฉายวันแรกก็สามารถทำยอดขายตั๋วได้ถึง 683,000 ใบ ด้วยรายได้ 4,710 ล้านวอน และทำให้กลายเป็นภาพยนตร์เกาหลีใต้ที่ทำรายได้ในวันแรกสูงสุดตลอดกาล ลบสถิติเก่าที่เพิ่งเกิดขึ้นเมื่อไม่กี่สัปดาห์ก่อนของภาพยนตร์แอ็กชั่นเรื่อง "" ที่ทำรายได้ไป 4,090 ล้านวอน จากตั๋ว 551,000 ใบลงได้อย่างสิ้นเชิง
และหลังจากเข้าฉายมาได้ 18 วัน ก็ทำรายได้เป็นภาพยนตร์เกาหลีใต้เรื่องแรกที่ทำรายได้เกิน 100 ล้านดอลลาร์สหรัฐ ด้วย 13.62 ล้านใบแล้ว และถือว่าเป็นการทำลายสถิติภาพยนตร์ที่มีผู้ชมมากที่สุดในเกาหลีใต้ของ "Avatar" ภาพยนตร์ไซไฟแฟนตาซีสัญชาติอเมริกัน ที่ทำยอดเอาไว้ 13.61 ล้านใบ จากการฉายถึง 4 เดือนเต็ม
สุลต่านสุไลยมาน ชาห์ที่ 2
สุลต่านสุไลยมาน ชาห์ที่2
พระองค์เป็นสุลต่านองค์ที่12แห่งรัฐเกดะห์พระองค์ครองราชย์ระหว่าง ค.ศ.1602-1625 พระองค์ขึ้นครองราชย์ต่อจากสุลต่านมุสซาฟาร์ ชาห์ที่2แห่งเกดะห์
สุลต่านอัลอุดดิน เรียยาด ชาห์ที่ 3
สุลต่านอัลอุดดิน เรียยาด ชาห์ที่3
สุลต่านอัลอุดดิน เรียยาด ชาห์ที่3 พระองค์เป็นสุลต่านแห่งรัฐยะโฮร์ พระองค์ให้ทุน ศรี ลาลังชำระประวัติศาสตร์มลายู พระองค์ทำสงครามระหว่าง
อาเจะห์กับยะโฮร์ พระองค์พ่ายแพ้และถูกจับ ต่อมาพระองค์ถูกประหารชีวิตโดยชาวอาเจะห์ ศพพระองค์ถูกฝังที่โคตา ทิงกี
การสังหารหมู่กาลากง พ.ศ. 2488
การสังหารหมู่กาลากง (Kalagong massacre) เกิดขึ้นเมื่อ 7 กรกฎาคม พ.ศ. 2488 ที่กาลากง ประเทศพม่า โดยทหารญี่ปุ่นที่ได้รับคำสั่งจากนายพลเซยอิ ยามาโมโตะ ให้เข้ามากวาดล้างกองโจรตามที่มีข่าวว่ามีทหารอังกฤษโดดร่มเข้ามา ทหารญี่ปุ่นได้เข้าปิดล้อมหมู่บ้าน ผู้หญิงและเด็กถูกข่มขืน แต่ไม่ได้ข่าวคราวเกี่ยวกับทหารที่ลอบเข้ามา ทหารญี่ปุ่นจึงฆ่าหมดทั้งหมู่บ้าน คาดว่ามีคนตายประมาณ 600 คน
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 นับเป็นการเลือกตั้งทั่วไปครั้งที่ 7 ของประเทศไทย มีขึ้นในวันที่ 5 มิถุนายน พ.ศ. 2492 เป็นการเลือกตั้งสมาชิกสภาผู้แทนราษฎรเพิ่มเติมตามจำนวนพลเมืองตามบทเฉพาะกาลของรัฐธรรมนูญแห่งราชอาณาจักรไทย พ.ศ. 2492 เป็นการเลือกตั้งทางตรง โดยวิธีรวมเขตเรียงเบอร์ โดยถือเอาจังหวัดหนึ่งเป็นเขตเลือกตั้งหนึ่ง จำนวนผู้แทนราษฎรในแต่ละจังหวัดคิดคำนวณโดยถือจำนวนประชาชน 150,000 คนต่อผู้แทนราษฎร 1 คน เนื่องจากการเลือกตั้งในครั้งนี้เป็นการเลือกตั้งสมาชิกสภาผู้แทนราษฎรเพิ่มเติม จึงมีการจัดการเลือกตั้งเฉพาะใน 19 จังหวัด ทำให้ได้สมาชิกสภาผู้แทนราษฎรเพิ่มขึ้นมาอีก 21 คน จากที่มีอยู่เดิม 99 คน 
ผลการเลือกตั้งพบว่า จากจำนวนผู้มีสิทธิลงคะแนนเสียงเลือกตั้งทั้งหมด 3,518,276 คน มีผู้มาใช้สิทธิทั้งสิ้น 870,208 คน คิดเป็นร้อยละ 24.27 จังหวัดที่มีผู้มาใช้สิทธิเลือกตั้งมากที่สุดคือ จังหวัดสกลนคร คิดเป็นร้อยละ 45.12 และจังหวัดอุดรธานีมีผู้มาใช้สิทธิเลือกตั้งน้อยที่สุดคือร้อยละ 12.02
ภาคตะวันออกเฉียงใต้ (เวียดนาม)
ภาคตะวันออกเฉียงใต้ (; ) เป็นภูมิภาคแห่งหนึ่งในประเทศเวียดนาม ประกอบด้วย 1 เขตเทศบาลคือนครโฮจิมินห์ และอีก 5 จังหวัด ได้แก่ จังหวัดด่งนาย, จังหวัดบิ่ญเซือง, จังหวัดบิ่ญเฟื้อก, จังหวัดบ่าเสียะ-หวุงเต่า และจังหวัดเต็ยนิญ อีกสองจังหวัดทางภาคใต้ของประเทศคือ จังหวัดบิ่ญถ่วนและจังหวัดนิญถ่วน บางครั้งจะนับรวมเป็นส่วนหนึ่งของภาคตะวันออกเฉียงใต้ด้วย ภูมิภาคนี้เป็นภูมิภาคที่มีการพัฒนาทางเศรษฐกิจมากที่สุดในเวียดนาม ในปี ค.ศ. 2006 ภูมิภาคนี้ทำรายได้เข้าสู่รัฐประมาณ 148,000 ล้านด่ง (9,250,000,000 ดอลลาร์สหรัฐ) จากรายได้ทั้งหมด 251,000 ล้านด่ง นอกจากนี้ ภาคตะวันออกเฉียงใต้ยังเป็นพื้นที่ที่มีความเป็นชุมชนเมืองสูงที่สุดในประเทศ โดยมีประชากรมากกว่าร้อยละ 50 อาศัยอยู่ในเขตเมือง (ในขณะที่อัตราส่วนประชากรในเขตเมืองทั้งประเทศคิดเป็นเพียงร้อยละ 25)
จีนโกก้าง
ชาวจีนโกก้างหรือชาวโกก้าง () เป็นกลุ่มชาติพันธุ์ในประเทศพม่า เป็นชาวจีนที่พูดภาษาจีนกลาง อาศัยใน พื้นที่ปกครองตนเองโกก้าง. ใน พ.ศ. 2540 ประมาณว่ามีชาวโกก้าง รวมทั้งที่อพยพมาใหม่จากยูนนานคิดเป็น 30-40 % ของชาวพม่าเชื้อสายจีนทั้งหมด
ชาวโกก้างส่วนใหญ่เป็นลูกหลานของกลุ่มชนที่พูดภาษาจีนที่อพยพเข้ามาในรัฐฉานเมื่อประมาณพุทธศตวรรษที่ 23 ในช่วงนั้น กองทัพของชาวจีนตระกูลหยางได้อพยพมาพร้อมราชวงศ์หมิงจากนานกิงมายังยูนนาน แล้วต่อมาได้อพยพมายังรัฐฉานในพม่า จัดตั้งรัฐที่เรียกโกก้าง ระหว่าง พ.ศ. 2503 - 2532 พื้นที่ถูกปกครองโดยพรรคคอมมิวนิสต์พม่า เมื่อพรรคสลายตัวไป พื้นที่นี้กลายเป็นพื้นที่ปกครองตนเอง กลุ่มนี้มีกองกำลังติดอาวุธในชื่อกองทัพพันธมิตรประชาธิปไตยแห่งชาติเมียนมาร์ ในเดือนสิงหาคม พ.ศ. 2552 กลุ่มนี้ได้ปะทะกับกองทัพพม่าในเหตุการณ์ที่เรียกเหตุการณ์โกก้าง
ชายฝั่งตอนกลางเหนือ
ชายฝั่งตอนกลางเหนือ (; ) เป็นหนึ่งในภูมิภาคของประเทศเวียดนาม ประกอบด้วย 6 จังหวัด ได้แก่ จังหวัดทัญฮว้า, จังหวัดเหงะอาน, จังหวัดห่าติ๋ญ, จังหวัดกว๋างบิ่ญ, จังหวัดกว๋างจิ และจังหวัดเถื่อเทียน-เว้ สองจังหวัดหลังเป็นจังหวัดทางตอนเหนือสุดของประเทศเวียดนามใต้จนถึงปี ค.ศ. 1975
อี.ที. (เพลง)
"อี.ที." เป็นเพลงของนักร้องชาวอเมริกัน เคที เพร์รี จากกสตูดิโออัลบั้มชุดที่สาม "ทีนเอจดรีม" (ค.ศ. 2010) เพลงได้เป็นซิงเกิลที่สี่ ออกอากาศทางสถานีวิทยุต่าง ๆ ในวันที่ 16 กุมภาพันธ์ ค.ศ. 2011 "อี.ที." เขียนโดยเพร์รีร่วมกับโปรดิวเซอร์ ดร.ลู้ก แมกซ์ มาร์ติน และแอมโม และได้เชิญนักร้องแร็ป คานเย เวสต์ มาร่วมร้องด้วย ด้านดนตรี เพลงเป็นแนวดนตรีอิเล็กทรอนิกส์ และฮิปฮอปบัลลาด ที่มีความเป็นดั๊บสเตปและเทคโนอย่างหนักหน่วง และมีเสียงดรัมแอนด์เบสที่โดดเด่นรองลงมา ในด้านเนื้อร้อง เพลงพูดถึง "การตกหลุมรักกับคนที่มาจากต่างแดน"
"อี.ที." ได้รับคำวิจารณ์ทั่วไปในด้านบวก มีนักวิจารณ์เพลงจำนวนมากชื่นชมเสียงร้องของเพร์รีและผลิตผลของทั้งเพลง ขณะที่รูปแบบการร้องแร็ปของคานเย เวสต์ได้รับการตอบรับแบบคละกัน เพลง "อี.ที." กลายเป็นเพลงที่ห้าของเพร์รีที่ติดอันดับหนึ่งบนชาร์ตบิลบอร์ดฮอต 100 และในแคนาดา นิวซีแลนด์ โปแลนด์ ออสเตรเลีย ไอร์แลนด์ สกอตแลนด์ และโครเอเชีย จนถึงปัจจุบัน เพลง "อี.ที." ขายได้หกล้านหน่วยดิจิตอลดาวน์โหลดทั่วโลก กลายเป็นหนึ่งในซิงเกิลที่ขายดีที่สุดตลอดกาล และเป็นเพลงที่ขายดีเป็นอันดับที่สองของเพร์รีในสหรัฐฯ ตามข้อมูลของ"บิลบอร์ด" เพลงดังกล่าวเป็นเพลงที่ยิ่งใหญ่เป็นอันดับที่สี่ของปี ค.ศ. 2011
ในการสนับสนุนเพลง เพร์รีและเวสต์แสดงเพลงนี้ในรายการ"อเมริกันไอดอล" ซีซันที่สิบ ในงานประกาศรางวัลแกรมมีครั้งที่ 54 และที่สวนเมดิสันสแควร์การ์เดนในงานจิงเกิลบอล จัดโดย Z100 มิวสิกวิดีโอกำกับโดยฟลอเรีย ซิจิสมอนดี แสดงเพร์รีที่เป็นมนุษย์ต่างดาวกำลังกลายร่างระหกระเหินอยู่ในอวกาศ ก่อนจะตกลงมาและถูกทิ้งบนพื้นโลกที่ปกคลุมด้วยขยะ พร้อมกับมีคลิปของการเกมล่าสัตว์คล้ายแมวกระจัดกระจายอยู่ทั่วไป และมิวสิกวิดีโอได้รับคำวิจารณ์ด้านบวก
เพร์รีตัดสินใจแต่งเพลง "อี.ที." เกิดขึ้นหลังจากมีการเล่นจังหวะเพลงนี้โดยบังเอิญระหว่างบันทึกเสียงกับดร.ลู้ก แมกซ์ มาร์ติน และแอมโม เดิมตั้งใจให้เป็นเพลงของกลุ่มนักร้องฮิปฮอปอเมริกัน ทรีซิกซ์มาเฟีย อย่างไรก็ตาม หลังจากเพร์รีได้ยินจังหวะนี้ เธอเลือกนำมาต่อยอดทำเป็นเพลง เธอกล่าวกับเอ็มทีวีนิวส์ "ฉันได้ยินจังหวะนั้นและฉันรู้เสมอว่าฉันอยากจะเขียนเพลงที่มีเนื้อหาเป็นอนาคตและมนุษย์ต่างดาว และพวกเขาพยายามจะหยุด และฉันพูดว่า เดี๋ยวก่อน ฉันว่าฉันเข้าใจมัน ฉันรู้ว่าฉันต้องพยายามนานหน่อย แต่ฉันคิดว่าฉันมีชิ้นงานที่สมบูรณ์แบบที่จะเอามาใส่ในเพลง"
ในวันที่ 17 สิงหาคม ค.ศ. 2010 เพลงฉบับร้องเดี่ยวออกจำหน่ายเป็นซิงเกิลวิทยุจากอัลบั้ม"ทีนเอจดรีม" ในเดือนธันวาคม ค.ศ. 2010 เพร์รีขอให้แฟนคลับผ่านทวิตเตอร์ช่วยเธอเลือกซิงเกิลที่สี่จากอัลบั้ม ในวันี่ 13 ธันวาคม ค.ศ. 2010 เธอทวีตว่า "ขอบคุณสำหรับทุกคำแนะนำเรื่องซิงเกิลต่อไปในวันนี้" และ "ฉันรับฟังเสียงของคุณแล้ว เราเข้าใจกัน" ในต้นเดือนมกราคม ค.ศ. 2011 เพร์รีประกาศทางเฟซบุ๊กว่า "อี.ที." จะเป็นซิงเกิลที่สี่จากอัลบั้ม การประกาศมาพร้อมกับภาพหน้าปกซิงเกิล แสดงให้เห็นเพร์รีในชุด "ประดับด้วยโลหะแวววาว ทำผมม้า แต่งหน้าเป็นตาแมว" ซิงเกิลฉบับมีท่อนแร็ป ร้องโดยคานเย เวสต์ เพลงรีมิกซ์เปิดตัวทั่วโลกวันที่ 16 กุมภาพันธ์ ค.ศ. 2011 ในวันที่ 12 เมษายน ค.ศ. 2011 เพลงถูกเปิดตามสถานีวิทยุในเมือง
ชายฝั่งตอนกลางใต้
ชายฝั่งตอนกลางใต้ (; ) เป็นหนึ่งในภูมิภาคของประเทศเวียดนาม ประกอบด้วยนครดานังซึ่งเป็นเทศบาลอิสระและอีก 7 จังหวัด ส่วน 2 จังหวัดทางภาคใต้คือจังหวัดบิ่ญถ่วนและจังหวัดนิญถ่วนบางครั้งจะได้รับการจัดเป็นส่วนหนึ่งของภาคตะวันออกเฉียงใต้ หมู่เกาะในทะเลจีนใต้คือ หมู่เกาะแพราเซล (อำเภอฮหว่างซา) และ หมู่เกาะสแปรตลี (อำเภอเจื่องซา) เป็นส่วนหนึ่งของภูมิภาคนี้
ชายฝั่งตอนกลางใต้มีประชากรประมาณ 8,930,000 คน
พรรคชาติประชาธิปไตย (พ.ศ. 2499)
พรรคชาติประชาธิปไตย เป็นพรรคการเมืองไทย จดทะเบียนลำดับที่ 14/2499 จดทะเบียนก่อตั้งพรรคเมื่อ 13 มิถุนายน พ.ศ. 2499 มีพันโท หม่อมราชวงศ์น้ำเพชร เกษมสันต์ เป็นหัวหน้าพรรค
พรรคชาติประชาธิปไตย ส่งผู้สมัครลงรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 เมื่อ 26 กุมภาพันธ์ พ.ศ. 2500 ปรากฏว่าทางพรรคไม่ได้รับเลือกตั้งแม้แต่ที่นั่งเดียว
ที่ประชุมใหญ่ของพรรคชาติประชาธิปไตย จึงมีมติให้เลิกพรรคชาติประชาธิปไตย ตั้งแต่วันที่ 14 กรกฎาคม พ.ศ. 2500
อัลเฟรโด เกราส์
อัลเฟรโด เกราส์ ตรูคีโย (; 24 พฤศจิกายน ค.ศ. 1927 — 10 กันยายน ค.ศ. 1999) เป็นอดีตนักร้องอุปรากรของสเปน
เกราส์ได้เสียชีวิตลงในวันที่ 10 กันยายน ค.ศ. 1999 ด้วยอาการป่วยหนัก
จอห์น มาร์ก
จอห์น มาร์ก (; 16 สิงหาคม ค.ศ. 1925 - 8 ธันวาคม ค.ศ. 1991) เป็นผู้จุดคบเพลิงในโอลิมปิกฤดูร้อน 1948
มาร์กได้เสียชีวิตลงในวันที่ 8 ธันวาคม ด้วยโรคหลอดเลือดสมอง
สงครามห้าทัพ
สงครามห้าทัพหรือสงครามห้าเหล่าทัพ เป็นเหตุการณ์สำคัญที่ปรากฏในช่วงท้ายของฮอบบิทบทประพันธ์ประเภทวรรณกรรมเยาวชนของเจ.อาร์.อาร์.โทลคีน ในชุดปกรณัมมิดเดิ้ลเอิร์ธ ซึ่งปรากฏในบทที่17 เมฆหมอกปะทุขึ้น ซึ่งจัดได้ว่าเป็นหนึ่งในสองสงครามสำคัญในประวัติศาสตร์ช่วงปลายยุคที่3 (อีกสงครามคือศึกที่ทุ่งเพลานอร์)
สงครามห้าทัพเป็นเหตุการณ์สืบเนื่องจากการตายของสม็อก โดยเหล่ามนุษย์จากเมืองลอยน้ำเอสการอธแห่งทะเลสาบลองเลคและเหล่าพรายจากชายป่าเมิร์กวู้ด ได้เดินทางมาที่ภูเขาโลนลี่ พระราชวังของธราอินกษัตริย์แห่งขุนเขาที่กลายเป็นคลังสมบัติของสม็อก เพื่อทวงค่าเสียหายที่สม็อกทำไว้กับเมืองเอสการอธ หลังจากพวกคนแคระบุกรังของมัน ไม่ว่าเหล่าคนแคระจะตายหรืออยู่(เหล่าพรายไม่ได้รับความเสียหายใดๆ แต่ต้องการสมบัติส่วนแบ่งปริมาณมหาศาลที่พวกตนจะได้รับจากการเข้ายึดเขาโลนลี่)เมื่อพวกของมนุษย์และพรายไปถึงและยื่นข้อเสนอต่อธอริน กลับได้รับคำปฏิเสธจากธอรินโดยเขาให้เหตุผลว่าจะยอมเจรจากับผู้ไม่มีอาวุธเท่านั้น ทำให้การตั้งค่ายยืดเยื้อ จนดาอิน ไอออนฟุตกษัตริย์แห่งคนแคระที่ทราบข่าวจากธอรินยกทัพคนแคระมาจากเขาไอร์ออน(หรือเขาเหล็ก)มาช่วย ระหว่างสถานการณ์ตึงเครียดนี้บิลโบ แบ็กกินส์ได้ขโมยอาร์เคนสโตนไปเพื่อยุติสงครามโดยนำไปให้เหล่ามนุษย์และพราย ซึ่งทำให้เขาโดนขับไล่ออกจากภูเขาโลนลี่และดาอินเดินทัพมาเร็วขึ้น เมื่อดารินมาถึงกลับโดนทัพมนุษย์และพรายขวางไว้ จึงเกิดการปะทะขึ้นแต่ทัพผีร้ายและหมาป่าวอร์ก ได้เดินทัพมาเพื่อแก้แค้นแทนหัวหน้าของมันที่ถูกพวกคนแคระฆ่าตายในเทือกเขามิสตี้ ทัพของมนุษย์,พราย และคนแคระจึงต้องรับทัพของผีร้ายและหมาป่าวอร์ก ที่เขาโลนลี่รวมเป็น 5 ทัพ จึงเรียกชื่อว่า สงครามห้าทัพ
1.บาร์ด
ผู้นำทัพมนุษย์ ภักดีต่อเจ้าเมืองเอสการอธ เป็นผู้สังหารสม็อกโดยใช้ลูกศรดำ นำทัพมนุษย์ต่อรองสมบัติแห่งภูเขาโลนลี่และในสงครามห้าทัพ
ธรันดูอิล กษัตริย์แห่งเหล่าพราย นำทัพพรายต่อรองสมบัติแห่งภูเขาโลนลี่และเข้าร่วมสงครามห้าทัพ
1.ธอรินหรือธอรินที่ 2 โอเคนชีลด์
ผู้นำคณะนักเดินทางปราบสม็อก เป็นผู้ครอบครองสมบัติแห่งผู้เขาโลนลี่ ปรารถนาเพชรอาร์เคนสโตน นำเหล่านักเดินทางเข้าร่วมสงครามห้าทัพและบาดเจ็บสาหัสจนตาย
2.ดาอิน ไอออนฟุต
ผู้นำทัพคนแคระจากภูเขาเหล็กหรือภูเขาไอร์ออน เข้าร่วมสงครามห้าทัพและได้ครองราชย์เป็นกษัตริย์แห่งภูเขาโลนลี่
1.บิลโบ แบ๊กกิ้นส์
ฮอบบิทจากไชร์ ฉายาหัวขโมยเป็นผู้มอบอาร์เคนสโตนแก่บาร์ค เข้าร่วมสงครามห้าทัพขณะใส่แหวน
2.แกนดัล์ฟ
พ่อมดเทา เข้าร่วมสงครามและคอยช่วยเหลือคณะนักเดินทาง
สงครามเริ่มขึ้นหลังจากการประจัญบานระหว่างทัพมนุษย์และพรายกับทัพคนแคระ เมื่อทัพผีร้ายบุกมาทางทิศเหนือ ฝ่ายพรายได้ยึดซอกเขาทิศใต้เป็นฐานที่มั่น ฝ่ายมนุษย์ยึดซอกเขาด้านตะวันออกเป็นฐานที่มั่น ทั้งสองฝ่ายรวมเป็นทัพผสมบุกต้อนจนทัพผีร้ายและหมาป่าวอร์กล่าหนี แต่ต่อมากองกำลังจากภูเขาก็บุกมาสมทบจนทัพผสมแตกจึงต้องไปตั้งหลักที่ภูเขาโลนลี่ หลังธอรินเข้าร่วมฝ่ายทัพผสม แต่ก็ถูกตีจนแตกพ่าย ต่อมาพญาอินทรีได้มาช่วยรบแต่ไม่เป็นผล จนสุดท้ายบีออร์นได้มาช่วยรบและพุ่งเข้าสังหารจอมผีร้ายจนตาย ทัพผีร้ายล่าถอยและถูกสังหารมากมาย
หลังเสร็จศึกฟิลีและคิลีตาย ธอรินบาดเจ็บจากการพยายามสังหารจอมผีร้ายและตายในที่สุด ทัพผีร้ายและหมาป่าวอร์กพ่ายแพ้ยับเยิน บาร์ดครองเดล และดาอิน ไออ้อนฟุตครองเขาโลนลี่ ทั้งหมดแบ่งสมบัติ แผ่นดินในดินแดนป่าสงบสุขชั่วคราว(จนกระทั่งสงครามแหวน)
หนังสือฮอบบิทโดย เจ.อาร์.อาร์. โทลคีน สุดจิต ภิญโญยิ่งแปล พิมพ์ครั้งที่6
แซรอสดวงอาทิตย์ที่ 115
แซรอสชุดที่ 115 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 72 ครั้ง ซึ่งชุดแซรอสที่ 115 ประกอบไปด้วยสุริยุปราคาบางส่วน 10 ครั้ง สุริยุปราคาเต็มดวง 37 ครั้ง สุริยุปราคาผสม 4 ครั้ง สุริยุปราคาวงแหวน 14 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 662 - ค.ศ. 1942 กินเวลาทั้งสิ้น 1,280 ปี ชุดแซรอสนี้จะเริ่มขึ้นบริเวณขั้วโลกเหนือ และจะไปสิ้นสุดบริเวณขั้วโลกใต้
จังหวัดเลิมด่ง
เลิมด่ง (, ) เป็นจังหวัดที่ตั้งอยู่ในภูมิภาคที่สูงตอนกลางของเวียดนาม เมืองหลักคือด่าหลัต มีอาณาเขตติดต่อกับจังหวัดทัญฮว้าและจังหวัดบิ่ญถ่วนทางทิศตะวันออก, จังหวัดด่งนายทางตะวันตกเฉียงใต้, จังหวัดนิญถ่วนทางตะวันออกเฉียงใต้, จังหวัดดั๊กลักทางทิศเหนือ และจังหวัดดั๊กนงทางตะวันตกเฉียงเหนือ เลิมด่งเป็นจังหวัดบนที่สูงตอนกลางเพียงจังหวัดเดียวที่ไม่ได้ร่วมชายแดนทางทิศตะวันตกกับประเทศกัมพูชา
แซรอสดวงอาทิตย์ที่ 117
แซรอสชุดที่ 117 ของสุริยุปราคา เว้นช่วงของแต่ละเหตุการณ์ทุก ๆ 18 ปี 11 วัน มีสุริยุปราคาในชุดแซรอสนี้ทั้งหมด 71 ครั้ง ซึ่งชุดแซรอสที่ 117 ประกอบไปด้วยสุริยุปราคาบางส่วน 8 ครั้ง สุริยุปราคาวงแหวน 23 ครั้ง สุริยุปราคาผสม 5 ครั้ง สุริยุปราคาเต็มดวง 28 ครั้ง และสุริยุปราคาบางส่วน 7 ครั้ง ตามลำดับ ทั้งหมดนี้จะดำเนินอยู่ในช่วงระหว่างปี ค.ศ. 792 - ค.ศ. 2054 กินเวลาทั้งสิ้น 1,262 ปี ชุดแซรอสนี้จะเริ่มขึ้นบริเวณขั้วโลกเหนือ และจะไปสิ้นสุดบริเวณขั้วโลกใต้
สุริยุปราคาบางส่วน 13 กรกฎาคม พ.ศ. 2561
สุริยุปราคาบางส่วนจะเกิดขึ้นในวันที่ 13 กรกฎาคม พ.ศ. 2561 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาบางส่วนเกิดขึ้นในภูมิภาคขั้วโลก เมื่อศูนย์กลางเงาของดวงจันทร์นั้นพลาดหรือไม่ได้ทอดลงมาบนโลก
ภาพเคลื่อนไหวแนวเส้นทาง
ดาลิอา กรีเบาส์ไกเต
ดาลิอา กรีเบาส์ไกเต (; เกิด 1 มีนาคม ค.ศ. 1956) เป็นประธานาธิบดีลิทัวเนีย เข้ารับตำแหน่งเมื่อวันที่ 12 กรกฎาคม ค.ศ. 2009 และได้รับเลือกตั้งใหม่ในเดือนพฤษภาคม ค.ศ. 2014 เธอเป็นประธานาธิบดีหญิงคนแรกและเป็นประธานาธิบดีคนแรกที่ได้รับเลือกตั้งเป็นสมัยที่สอง
เธอเคยเป็นรัฐมนตรีช่วยว่าการกระทรวงการต่างประเทศและรัฐมนตรีว่าการกระทรวงการคลัง ตลอดจนกรรมาธิการยุโรปเพื่อการวางแผนงานการคลังและงบประมาณตั้งแต่ปี ค.ศ. 2004 ถึง ค.ศ. 2009 เธอมักได้รับขนานนามว่า "สตรีเหล็ก" และ "แมกโนเลียเหล็กกล้า"
สมเด็จพระราชาธิบดียะห์ยา เปตรา
พระองค์เป็นยังดี เปอร์ตวน อากง องค์ที่6แห่งมาเลเซียพระองค์เป็นสุลต่านแห่งรัฐกลันตัน พระองค์เกิดเมื่อวันที่10 ธันวาคม ค.ศ1917 
เมืองโกตาบารู รัฐกลันตัน พระองค์ดำรงตำแหน่งยังดี เปอร์ตวน อากง ต่อจากสมเด็จพระราชาธิบดีสุลต่านตวนกู อับดุล ฮาลิม มูอัดซัม ชาห์
พระองค์มีภรรยาชื่อเตงกู ไซนับ อิล บินดี เตงกู มูฮัมหมัด เปตรา พระองค์เสียชีวิตเมื่อวันที่ 29 มีนาคม ค.ศ.1979 ที่กัวลาลัมเปอร์ รวมอายุได้61ปี
ศพพระองค์ถูกฝังที่โกตาบารู กลันตัน
ที่สูงตอนกลาง (เวียดนาม)
ที่สูงตอนกลาง (; ) เป็นหนึ่งในภูมิภาคของประเทศเวียดนาม ประกอบด้วยจังหวัดดั๊กลัก, จังหวัดดั๊กนง, จังหวัดซาลาย, จังหวัดกอนตูม และจังหวัดเลิมด่ง ภูมิภาคนี้บางครั้งเรียกว่า "ที่สูงในพื้นที่ตอนกลาง" () และเคยมีชื่อเรียกว่า "ที่สูงตอนกลาง" () ในสมัยสาธารณรัฐเวียดนาม (เวียดนามใต้)
โรงเรียนสา
โรงเรียนสา ได้ก่อตั้งและเปิดเรียนครั้งแรกตามประกาศของกระทรวงศึกษาธิการ ในวันที่ 19 พฤษภาคม 2503 โดยเปิดสอน ในระดับชั้นมัธยมศึกษา ปีที่ 4 จำนวน 1ห้องเรียน มีนักเรียนชาย 18 คน นักเรียนหญิง 18 คน รวม 36 คน มีครู 1 คน  การเปิดเรียนครั้งแรกนี้ได้ใช้สถานที่ คือ โรงเรียนเวียงสา สังกัดกรมวิสามัญเป็นที่เรียน
ได้ก่อตั้งและเปิดเรียนครั้งแรกตามประกาศของกระทรวงศึกษาธิการ ในวันที่ 19 พฤษภาคม 2503 โดยเปิดสอน ในระดับชั้นมัธยมศึกษา ปีที่ 4 จำนวน 1ห้องเรียน มีนักเรียนชาย 18 คน นักเรียนหญิง 18 คน รวม 36 คน มีครู 1 คน  การเปิดเรียนครั้งแรกนี้ได้ใช้สถานที่ คือ โรงเรียนเวียงสา สังกัดกรมวิสามัญเป็นที่เรียน
ต่อมาเมื่อวันที่ 25 ตุลาคม 2503 นายปุ่ย แซ่ซือ และนายหล่อ พุฒิกุลางกูร ซึ่งเป็นบุตร ได้บริจาคที่ดิน ที่บริเวณบ้านหนองนก หมู่ที่ 8 ตำบลกลางเวียง อำเภอเวียงสา จังหวัดน่าน ซึ่งเป็นทีตั้งของโรงเรียนปัจจุบัน จำนวน 18 ไร่ 2 งาน 93 ตารางวา ให้แก่โรงเรียนสา และกรมวิสามัญศึกษาได้จัดสรรงบประมาณให้สร้างอาคารเรียน 1 หลัง จำนวนเงิน 100,000 บาท  เมื่อเสร็จเรียบร้อยแล้วจึงย้ายมาเปิดเรียน ณ ที่ทำการปัจจุบัน เมื่อวันที่ 19 กุมภาพันธ์ 256 และต่อมาโรงเรียนสาได้รับบริจาคที่ดินและซื้เพิ่มเติมจึงได้ขยายพิ้นที่ขึ้น
ปัจจุบัน โรงเรียนสามีเนื้อที่ 54 ไร่ 70 ตารางวา เปิดสอนในระดับชั้น มัธยมศึกษาปีที่ 1- 6 มีจำนวน 43 ห้องเรียน
ขยัน เรียนดี มีวินัย ใฝ่ความรู้ เชิดชูคุณธรรม
“นตฺถิ ปญฺญา สมาอาภา : แสงสว่างเสมอด้วยปัญญาไม่มี”
อัตลักษณ์โรงเรียน  : ยิ้มแย้มแจ่มใส ใส่ใจสิ่งแวดล้อม
เอกลักษณ์โรงเรียน : สืบสานภูมิปัญญา พัฒนาสิ่งแวดล้อม
สหพันธรัฐประชาธิปไตยซีเรียเหนือ
เคอร์ดิสถานซีเรีย () หรือเคอร์ดิสถานตะวันตก () (; , "Kurdistan Al-Suriyah") มักเรียกเพียง "โรยาวา" () ("ตะวันตก" ในภาษาเคิร์ด) เป็นดินแดนปกครองตนเองโดยพฤตินัยในภาคเหนือและภาคตะวันออกเฉียงเหนือของประเทศซีเรีย เคอร์ดิสถานซีเรียเป็นส่วนหนึ่งของพื้นที่ภูมิศาสตร์ใหญ่กว่า เรียก เคอร์ดิสถาน ซึ่งรวมบางส่วนของภาคตะวันออกเฉียงใต้ของตุรกี (เคอร์ดิสถานตุรกี) ภาคตะวันออกเฉียงเหนือของอิรัก (เคอร์ดิสถานอิรัก) ภาคตะวันตกเฉียงเหนือของอิหร่าน (เคอร์ดิสถานอิหร่าน) และภาคตะวันออกเฉียงเหนือของซีเรีย (เคอร์ดิสถานซีเรีย) เป็นบริเวณที่มีชาวเคิร์ดอาศัยอยู่จำนวนมาก
พื้นที่ปกคลุมทางตะวันตกเฉียงเหนือของซากรอส และทางตะวันออกของเทือกเขาเทารัส ตั้งแต่ พ.ศ. 2555 เคอร์ดิสถานซีเรียส่วนใหญ่ถูกควบคุมโดยกองทหารเคิร์ดระหว่างสงครามกลางเมืองซีเรีย และในเดือนพฤศจิกายน พ.ศ. 2556 ผู้แทนชาวเคิร์ด ชาวอาหรับ ชาวอัสซีเรียและชนกลุ่มน้อยอื่นประกาศตั้งรัฐบาลโดยพฤตินัยในบริเวณนี้
การากัลปักสถาน
การากัลปักสถาน (Karakalpakstan; ภาษาการากัลปัก:"Qaraqalpaqstan Respublikası"}} (Қарақалпақстан Республикасы); () เป็น สาธารณรัฐปกครองตนเอง ของ อุซเบกิสถาน ครอบคลุมพื้นที่ทางตะวันตกเฉียงเหนือของอุซเบกิสถาน เมืองหลวงคือ นูกุส (ภาษาการากัลปัก: "No'kis" (Нөкис)) สาธารณรัฐการากัลปักสถานมีพื้นที่ เขตการปกครองนี้อยู่ในพื้นที่เดิมของควาเรซม์ ซึ่งในวรรณคดีคลาสสิกของเปอร์เซียเรียกกาต ( "Kāt" ;کات)
วิทูร หลังจิ
นายวิทูร หลังจิ (1 มกราคม พ.ศ. 2488 - 7 พฤศจิกายน พ.ศ. 2552) อดีตสมาชิกสภาผู้แทนราษฎรจังหวัดสตูล 1 สมัย
วิทูร หลังจิ เกิดเมื่อวันที่ 1 มกราคม พ.ศ. 2488 เป็นบุตรของนายศาสตร์ กับนางลัมหล๊ะ หลังจิสำเร็จการศึกษาระดับประกาศนียบัตรวิชาชีพ (ปวช.) จากโรงเรียนการช่างสตูล
วิทูร หลังจิ เสียชีวิตด้วยโรคมะเร็งในกระดูก เมื่อวันที่ 7 พฤศจิกายน พ.ศ. 2552 สิริอายุรวม 64 ปี
วิทูร ได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2531 สังกัดพรรคชาติไทย ซึ่งได้รับเลือกตั้งในครั้งแรก และครั้งเดียว
วิทูร หลังจิ ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ
เพื่อนเฮี้ยน..โรงเรียนหลอน
เพื่อนเฮี้ยน..โรงเรียนหลอน () เป็นละครโทรทัศน์แนวสยองขวัญ ประเภทละครสั้นจบในตอน ผลิตโดยจีทีเอช สร้างเรื่อง-เขียนบทและกำกับโดย 13 ผู้กำกับรุ่นใหม่ไฟแรงของจีทีเอช โดยเป็นเรื่องราวเกี่ยวกับความลับของโรงเรียนที่กำลังรอวันเปิดเผย โดยที่ความลับเหล่านั้น ล้วนเป็นความลับที่แต่ละโรงเรียนอยากปิดเอาไว้ไม่ให้นักเรียนรู้ ออกอากาศทางช่องโทรทัศน์ผ่านระบบดาวเทียม จีทีเอชออนแอร์ และสถานีโทรทัศน์จีเอ็มเอ็มแชนแนล
รายนามประธานาธิบดีติมอร์-เลสเต
รายนามผู้ดำรงตำแหน่งประธานาธิบดีของประเทศติมอร์-เลสเต
ฟรังซิชกู ชาวีแอร์ ดู อามารัล
ฟรังซิชกู ชาวีแอร์ ดู อามารัล () เป็นประธานาธิบดีคนแรกของติมอร์-เลสเตในช่วงสงครามการประกาศเอกราชจากโปรตุเกส
กำไลมาศ
ละคร กำไลมาศ เป็นนวนิยายแนวพีเรียด ดราม่า ดัดแปลงจากบทประพันธ์ของ พงศกร หรือ นายแพทย์พงศกร จินดาวัฒนะ เขียนบทโทรทัศน์โดย สุธิสา วงษ์อยู่ กำกับการแสดงโดย สถาพร นาควิไลโรจน์ ออกอากาศทาง สถานีวิทยุโทรทัศน์ไทยทีวีสีช่อง 3 ในปี พ.ศ. 2559 ทุกวัน จันทร์-อังคาร เวลา 20.20 - 22.50 น. นำแสดงโดย พงศกร เมตตาริกานนท์ , เจนี่ เทียนโพธิ์สุวรรณ์ , วรัทยา นิลคูหา
วัดศรีสุรโยธิน
วัดศรีสุรโยธิน เป็นวัดในประเทศไทย ก่อตั้งเมื่อ 20 มิถุนายน พ.ศ. 2536 สังกัดมหานิกายแห่งคณะสงฆ์ไทย ตั้งอยู่ ณ ตำบลสุรนารี อำเภอเมืองนครราชสีมา จังหวัดนครราชสีมา ปัจจุบันมีพระอาจารย์เสกสรร คเวสโก เป็นรักษาการเจ้าอาวาส หรือ เป็นประธานสงฆ์
แต่ก่อนเดิมที่จะเป็นวัดศรีสุรโยธิน เดินใช้ชื่อว่า ธุดงค์สถานศรีสุรโยธินมาก่อนเพราะถือว่าสถานที่แห่งนี้สร้างสำหรับไว้ธุดงค์ด้วย และแต่ก่อนพื้นที่นี้ก่อนที่จะเป็นวัด เป็นเพียงแค่ไร่มันสับปะหลังของเกษตรกรและห่างไกลจากตัวเมืองมากในสมัยนั้น ต่อมาพระอาจารย์เสกสรร คเวสโก ได้รับการถวายที่ดินที่เกิดจากจิตศรัทธาของเกษตรกรผู้นั้นต่อ พระอาจารย์เสกสรร คเวสโก พระอาจารย์เลยมาพัฒนาต่อเป็น ธุดงคสถานสำหรับประพฤติปฏิบัติ ฝึกฝน อบรมพระภิกษุ-สามเณร ผู้มุ่งสู่ความพ้นทุกข์ให้เป็นผู้มักน้อย สันโดษ เสียสละ พากเพียรเพื่อมรรคผลนิพพาน และนำพาไปสู่การเป็นสมณะที่งดงาม ด้วยการรักษาวัตรปฏิบัติตามธรรมวินัย การเดินบิณฑบาตร พระจะเริ่มออกเดินเมื่อได้อรุณ โดยแบ่งสายการเดินเป็น 5 เส้นทาง ดังนี้
โดยพระที่มาจากวัดศรีฯจะสังเกตได้จากการห่มจีวรคลุมไหล่ 2 ชั้น และ จะไม่สวดบทสวดให้พรเนื่องจากยึดตามพระวินัย
พระที่ยืนแสดงธรรมต้องอาบัติทุกกฏ รวมถึงไม่สามารถรับเงินอีกเช่นกัน เพราะเป็นอาบัติ
เทศบาลนครของประเทศเวียดนาม
เทศบาลนคร () เป็นเมืองระดับสูงสุดในประเทศเวียดนาม ได้รับการบริหารจากส่วนกลางในระดับเดียวกับจังหวัด
เมืองในเวียดนามแบ่งออกเป็น 3 ระดับ ได้แก่
เทศบาลนครจะแบ่งออกเป็นเขต () และอำเภอ () หรือเมืองระดับอำเภอ () เขตจะแบ่งออกเป็นแขวง () อำเภอจะแบ่งออกเป็นตำบล () และเมืองระดับตำบล () ส่วนเมืองระดับอำเภออาจแบ่งออกเป็นแขวงหรือตำบลก็ได้